qundao/data-zh-poetry huggingface dataset:
次韵子由岐下诗，并引 其一 北亭
作者：苏轼
朝代：宋

谁人筑短墙，横绝拥吾堂。不作新亭槛，幽花为谁香。明月入我池，皎皎铺纻缟。何日变成缁？《太玄》吾懒草。谁能铺白簟，永日卧朱桥。树影栏边转，波光版底摇。东邻多白杨，夜作雨声急。窗下独无眠，秋虫见灯入。流水照朱栏，浮萍乱明鉴。谁见槛上人，无言观物泛。汧流入城郭，亹亹渡千家。不见双池水，长漂十里花。田田抗朝阳，节节卧春水。平铺乱萍叶，屡动报鱼子。湖上移鱼子，初生不畏人。自从识钩饵，欲见更无因。花好长患稀，花多信佳否。未有四十枝，枝枝大如斗。争开不待叶，密缀欲无条。傍沼人窥鉴，惊鱼水溅桥。不及梨英软，应惭梅萼红。西园有千叶，淡伫更纤秾。开花送馀寒，结子及新火。关中幸无梅，汝强充鼎和。霜降红梨熟，柔柯已不胜。未尝蠲夏渴，长见助春冰。居人几番老，枣树未成槎。汝长才堪轴，吾归已及瓜。独绕樱桃树，酒醒喉肺乾。莫除枝上露，从向口中漙。风流意不尽，独自送残芳。色作裙腰染，名随酒盏狂。自昔为神树，空闻蜩鵙鸣。社公烦见辍，为尔致羊羹。采撷殊未厌，忽然已成阴。蝉鸣看不见，鹤立赴还深。强致南山树，来经渭水滩。生成未有意，鸦鹊莫相干。依依古松子，郁郁绿毛身。每长须成节，明年渐庇人。今年手自栽，问我何年去？他年我复来，摇落伤人意。
次韵子由岐下诗，并引 其二 横池
作者：苏轼
朝代：宋
体裁：五言绝句

明月入我池，皎皎铺纻缟。何日变成缁？《太玄》吾懒草。
次韵子由岐下诗，并引 其二十 松
作者：苏轼
朝代：宋
体裁：五言绝句

依依古松子，郁郁绿毛身。每长须成节，明年渐庇人。
次韵子由岐下诗，并引 其二十一 柳
作者：苏轼
朝代：宋
体裁：五言绝句

今年手自栽，问我何年去？他年我复来，摇落伤人意。
次韵子由岐下诗，并引 其五 曲槛
作者：苏轼
朝代：宋
体裁：五言绝句

流水照朱栏，浮萍乱明鉴。谁见槛上人，无言观物泛。
次韵子由岐下诗，并引 其六 双池
作者：苏轼
朝代：宋
体裁：五言绝句

汧流入城郭，亹亹渡千家。不见双池水，长漂十里花。
次韵子由岐下诗，并引 其十 桃花
作者：苏轼
朝代：宋
体裁：五言绝句

争开不待叶，密缀欲无条。傍沼人窥鉴，惊鱼水溅桥。
次韵子由岐下诗，并引 其十一 李
作者：苏轼
朝代：宋
体裁：五言绝句

不及梨英软，应惭梅萼红。西园有千叶，淡伫更纤秾。
次韵子由岐下诗，并引 其十七 樗
作者：苏轼
朝代：宋
体裁：五言绝句

自昔为神树，空闻蜩鵙鸣。社公烦见辍，为尔致羊羹。
次韵子由岐下诗，并引 其十三 梨
作者：苏轼
朝代：宋
体裁：五言绝句

霜降红梨熟，柔柯已不胜。未尝蠲夏渴，长见助春冰。
次韵子由岐下诗，并引 其十九 桧
作者：苏轼
朝代：宋
体裁：五言绝句

强致南山树，来经渭水滩。生成未有意，鸦鹊莫相干。
次韵子由岐下诗，并引 其十二 杏
作者：苏轼
朝代：宋
体裁：五言绝句

开花送馀寒，结子及新火。关中幸无梅，汝强充鼎和。
次韵子由岐下诗，并引 其十五 樱桃
作者：苏轼
朝代：宋
体裁：五言绝句

独绕樱桃树，酒醒喉肺乾。莫除枝上露，从向口中漙。
次韵子由岐下诗，并引 其十八 槐
作者：苏轼
朝代：宋
体裁：五言绝句

采撷殊未厌，忽然已成阴。蝉鸣看不见，鹤立赴还深。
次韵子由岐下诗，并引 其十四 枣
作者：苏轼
朝代：宋
体裁：五言绝句

居人几番老，枣树未成槎。汝长才堪轴，吾归已及瓜。
次韵子由弹琴
作者：苏轼
朝代：宋

琴上遗声久不弹，琴中古义本长存。
苦心欲记常迷旧，信指如归自着痕。
应有仙人依树听，空教瘦鹤舞风鶱。
谁知千里溪堂夜，时引惊猿撼竹轩。
次韵子由弹琴？一作：次韵子由以诗见报编礼
作者：苏轼
朝代：宋

琴上遗声久不弹，琴中古意本长存。苦心欲记常迷旧，信指如归自着痕。应有仙人依树听，空教瘦鹤舞风骞。谁知千里溪堂夜，时引惊猿撼竹轩。？过终南日，令道士赵宗有弹琴溪堂。？
次韵子由所居六咏
作者：苏轼
朝代：宋

东斋手植柏，今复几尺长。
知有桓司马，榛茅为遮藏。
近闻南台松，新枝出余僵。
年来此怀抱，岂复惊凡亡。
次韵子由所居六咏
作者：苏轼
朝代：宋

堂前种山丹，错落马脑盘。堂后种秋菊，碎金收辟寒。草木如有情，慰此芳岁阑。幽人正独乐，不知行路难。诗人故多感，花发忆两京。石榴有正色，玉树真虚名。粲粲秋菊花，卓为霜中英。萸盘照重九，缬蕊两鲜明。幽居有古意，义井分西墙。谁云三伏热，止须一杯凉。先生坐忍渴，群嚣自披猖。众散徐酌饮，逡巡味尤长。先生饭土塯，无物与刘叉。何以娱醉客，时嗅砌下花。井水分西邻，竹阴借东家。萧然行脚僧，一身寄天涯。东斋手植柏，今复几尺长。知有桓司马，榛茅为遮藏。近闻南台松，新枝出馀僵。年来此怀抱，岂复惊凡亡。新居已覆瓦，无复风雨忧。桤栽与笼竹，小诗亦可求。尚欲烦贰师，刺山出飞流。应须凿百尺，两绠载一牛。
次韵子由所居六咏
作者：苏轼
朝代：宋

堂前种山丹，错落马脑盘。堂后种秋菊，碎金收辟寒。草木如有情，慰此芳岁阑。幽人正独乐，不知行路难。诗人故多感，花发忆两京。石榴有正色，玉树真虚名。粲粲秋菊花，卓为霜中英。萸盘照重九，缬蕊两鲜明。幽居有古意，义井分西墙。谁言三伏热，止须一杯凉。先生坐忍渴，群嚣自披猖。众散徐酌饮，逡巡味尤长。先生饭土塯，无物与刘叉。何以娱醉客，时嗅砌下花。井水分西邻，竹阴借东家。萧然行脚僧，一身寄天涯。东斋手种柏，今复几尺长。知有桓司马，榛茅为遮藏。近闻南台松，新枝出馀僵。年来此怀抱，岂复惊凡亡。新居已覆瓦，无复风雨忧。桤栽与笼竹，小诗亦可求。尚欲烦贰师，刺山出飞流。应须凿百尺，两绠载一牛。
次韵子由所居六咏·其一
作者：苏轼
朝代：宋
体裁：古风

堂前种山丹，错落马脑盘。堂后种秋菊，碎金收辟寒。草木如有情，慰此芳岁阑。幽人正独乐，不知行路难。
次韵子由所居六咏·其三
作者：苏轼
朝代：宋

幽居有古意，义井分西墙。
谁云三伏热，止须一杯凉。
先生坐忍渴，羣嚣自披猖。
众散徐酌饮，逡巡味尤长。
次韵子由所居六咏·其三
作者：苏轼
朝代：宋

幽居有古意，义井分西墙。谁云三伏热，止须一杯凉。先生坐忍渴，群嚣自披猖。众散徐酌饮，逡巡味尤长。
次韵子由所居六咏·其二
作者：苏轼
朝代：宋
体裁：古风

诗人故多感，花发忆两京。石榴有正色，玉树真虚名。粲粲秋菊花，卓为霜中英。萸盘照重九，缬蕊两鲜明。
次韵子由所居六咏·其五
作者：苏轼
朝代：宋

东斋手植柏，今复几尺长。知有桓司马，榛茅为遮藏。近闻南台松，新枝出馀僵。年来此怀抱，岂复惊凡亡。
次韵子由所居六咏·其五
作者：苏轼
朝代：宋

东斋手植柏，今復几尺长。
知有桓司马，榛茅为遮藏。
近闻南台松，新枝出余僵。
年来此怀抱，岂復惊凡亡。
次韵子由所居六咏·其六
作者：苏轼
朝代：宋

新居已覆瓦，无复风雨忧。桤栽与笼竹，小诗亦可求。尚欲烦贰师，刺山出飞流。应须凿百尺，两绠载一牛。
次韵子由所居六咏·其六
作者：苏轼
朝代：宋

新居已覆瓦，无復风雨忧。
桤栽与笼竹，小诗亦可求。
尚欲烦贰师，刺山出飞流。
应须凿百尺，两绠载一牛。
次韵子由所居六咏·其四
作者：苏轼
朝代：宋
体裁：古风

先生饭土塯，无物与刘叉。何以娱醉客，时嗅砌下花。井水分西邻，竹阴借东家。萧然行脚僧，一身寄天涯。
次韵子由月季花再生
作者：苏轼
朝代：宋

幽芳本长春，暂瘁如蚀月。
且当付造物，未易料枯枿。
也知宿根深，便作紫笋茁。
乘时出婉娩，为我暖栗冽。
先生早贵重，庙论推英拔。
而今城东瓜，不记召南茇。
陋居有远寄，小圃无阔蹑。
还为久处计，坐待行年匝。
腊果缀梅枝，春杯浮竹叶。
谁言一萌动，已觉万木活。
聊将玉蕊新，插向纶巾折。
次韵子由月季花再生
作者：苏轼
朝代：宋

幽芳本长春，暂瘁如蚀月。且当付造物，未易料枯枿。也知宿根深，便作紫笋茁。乘时出婉娩，为我暖栗冽。先生蚤贵重，庙论推英拔。如今城东瓜，不记召南茇。陋居有远寄，小圃无阔蹑。还为久处计，坐待行年匝。？子由明年六十。？腊果缀梅枝，春杯浮竹叶。谁言一萌动，已觉万木活。聊将玉蕊新，？世谓此玫瑰花。？插向纶巾折。
次韵子由月季花再生
作者：苏轼
朝代：宋

幽芳本长春，暂瘁如蚀月。且当付造物，未易料枯蘖。也知宿根深，便作紫笋茁。乘时出婉娩，为我暖栗冽。先生早贵重，庙论推英拔。而今城东瓜，不记召南茇。陋居有远寄，小圃无阔蹑。还为久处计，坐待行年匝。腊果缀梅枝，春杯浮竹叶。谁言一萌动，已觉万木活。聊将玉蕊新，插向纶巾折。
次韵子由柳湖感物
作者：苏轼
朝代：宋

忆昔子美在东屯，数间茅屋苍山根。嘲吟草木调蛮獠，欲与猿鸟争啾喧。子今憔悴众所弃，驱马独出无往还。惟有柳湖万株柳，清阴与子供朝昏。胡为讥评不少借，生意凌挫难为繁。柳虽无言不解愠，世俗乍见应怃然。娇姿共爱春濯濯，岂问空腹修蛇蟠。朝看浓翠傲炎赫，夜爱疏影摇清圆。风翻雪阵春絮乱，蠹响啄木秋声坚。四时盛衰各有态，摇落凄怆惊寒温。南山孤松积雪底，抱冻不死谁复贤。
次韵子由柳湖感物
作者：苏轼
朝代：宋

忆昔子美在东屯，数间茅屋苍山根。嘲吟草木调蛮獠，欲与猿鸟争啾喧。子今憔悴众所弃，驱马独出无往还。惟有柳湖万株柳，清阴与子供朝昏。胡为讥评不少借，生意凌挫难为繁。柳虽无言不解愠，世俗乍见应怃然。娇姿共爱春濯濯，岂问空腹修蛇蟠。朝看浓翠傲炎赫，夜爱疏影摇清圆。风翻雪阵春絮乱，蠹响啄木秋声坚。四时盛衰各有态，摇落悽怆惊寒温。南山孤松积雪底，抱冻不死谁复贤。
次韵子由柳湖感物
作者：苏轼
朝代：宋

忆昔子美在东屯，数间茅屋苍山根。
嘲吟草木调蛮獠，欲与猿鸟争啾喧。
子今憔悴众所弃，驱马独出无往还。
惟有柳湖万株柳，清阴与子供朝昏。
胡为讥评不少借，生意凌挫难为繁。
柳虽无言不解愠，世俗乍见应怃然。
娇姿共爱春濯濯，岂问空腹修蛇蟠。
朝看浓翠傲炎赫，夜爱疏影摇清圆。
风翻雪阵春絮乱，蠹响啄木秋声坚。
四时盛衰各有态，摇落悽怆惊寒温。
南山孤松积雪底，抱冻不死谁復贤。
次韵子由浴罢
作者：苏轼
朝代：宋

理发千梳净，风晞胜汤沐。闭息万窍通，雾散名乾浴。颓然语默丧，静见天地复。时令具薪水，漫欲濯腰腹。陶匠不可求，盆斛何由足。老鸡卧粪土，振羽双暝目。倦马？风沙，奋鬣一喷玉。垢净各殊性，快惬聊自沃。云母透蜀纱，琉璃瑩蕲竹。稍能梦中觉，渐使生处熟。《楞严》在床头，妙偈时仰读。返流归照性，独立遗所瞩。未知仰山禅，已就季主卜。安心会自得，助长毋相督。
次韵子由浴罢
作者：苏轼
朝代：宋
体裁：古风

理发千梳净，风晞胜汤沐。闭息万窍通，雾散名乾浴。颓然语默丧，静见天地复。时令具薪水，漫欲濯腰腹。陶匠不可求，盆斛何由足。老鸡卧粪土，振羽双暝目。倦马�风沙，奋鬣一喷玉。垢净各殊性，快惬聊自沃。云母透蜀纱，琉璃莹蕲竹。稍能梦中觉，渐使生处熟。《楞严》在床头，妙偈时仰读。返流归照性，独立遗所瞩。未知仰山禅，已就季主卜。安心会自得，助长毋相督。
次韵子由浴罢
作者：苏轼
朝代：宋

理发千梳净，风晞胜汤沐。
闭息万窍通，雾散名干浴。
颓然语默丧，静见天地复。
时令具薪水，漫欲濯腰腹。
陶匠不可求，盆斛何由足。
？海南无浴器，故常干浴而已。
？老鸡卧粪土，振羽双瞑目。
倦马？展风沙，奋鬣一喷玉。
垢净各殊性，快惬聊自沃。
云母透蜀纱，琉璃莹蕲竹。
稍能梦中觉，渐使生处熟。
《楞严》在床头，妙偈时仰读。
返流归照性，独立遗所瞩。
未知仰山禅，已就季主卜。
安心会自得，助长毋相督。
次韵子由浴罢
作者：苏轼
朝代：宋

理髮千梳浄，风晞胜汤沐。
闭息万窍通，雾散名干浴。
颓然语默丧，静见天地復。
时令具薪水，漫欲濯腰腹。
陶匠不可求，盆斛何由足。
老鸡卧粪土，振羽双瞑目。
倦马𩥇风沙，奋鬣一喷玉。
垢浄各殊性，快惬聊自沃。
云母透蜀纱，琉璃莹蕲竹。
稍能梦中觉，渐使生处熟。
楞严在床头，妙偈时仰读。
返流归照性，独立遗所瞩。
未知仰山禅，已就季主卜。
安心会自得，助长毋相督。
次韵子由清汶老龙珠丹
作者：苏轼
朝代：宋
体裁：古风

天公不解防痴龙，玉函宝方出龙宫。雷霆下索无处避，逃入先生衣袂中。先生不作金椎袖，玩世徜徉隐屠酒。夜光明月空自投，一锻何劳纬萧手。黄门寡好心易足，荆棘不生梨枣熟。玄珠白璧两无求，无胫金丹来入腹。区区分别笑乐天，那知空门不是仙。
次韵子由清汶老龙珠丹
作者：苏轼
朝代：宋

天公不解防痴龙，玉函宝方出龙宫。
雷霆下索无处避，逃入先生衣袂中。
先生不作金椎袖，玩世徜徉隠屠酒。
夜光明月空自投，一锻何劳纬萧手。
黄门寡好心易足，荆棘不生梨枣熟。
玄珠白璧两无求，无胫金丹来入腹。
区区分别笑乐天，那知空门不是仙。
次韵子由病酒肺疾发
作者：苏轼
朝代：宋

忆子少年时，肺喘疲坐卧。喊呀或终日，势若风雨过。虚阳作浮涨，客冷仍下堕。妻孥恐怅望，脍炙不登坐。终年禁晚食，半夜发清饿。胃强鬲苦满，肺敛腹辄破。三彭恣啖啮，二竖肯逋播。寸田可治生，谁劝耕黄糯。（新法方田谓上腴为黄糯。）探怀得真药，不待君臣佐。初如雪花积，渐作樱珠大。隔墙闻三咽，隐隐如转磨。自兹失故疾，阳唱阴辄和。神仙多历试，中路或坎坷。平生不尽器，痛饮知无奈。旧人眼看尽，老伴余几个。残年一斗粟，待子同舂簸。云何不自珍，醉病又一挫。真源结梨枣，世味等糠？。耕耘当待获，愿子勤自课。相将赋远游，仙语不用些。
次韵子由病酒肺疾发
作者：苏轼
朝代：宋

忆子少年时，肺喘疲坐卧。
喊呀或终日，势若风雨过。
虚阳作浮涨，客冷仍下堕。
妻孥恐怅望，脍炙不登坐。
终年禁晚食，半夜发清饿。
胃强鬲苦满，肺敛腹辄破。
三彭恣啖嚙，二竖肯逋播。
寸田可治生，谁劝耕黄糯。
探怀得真药，不待君臣佐。
初如雪花积，渐作樱珠大。
隔墙闻三嚥，隠隠如转磨。
自兹失故疾，阳唱阴辄和。
神仙多历试，中路或坎坷。
平生不尽器，痛饮知无奈。
旧人眼看尽，老伴余几箇。
残年一斗粟，待子同舂簸。
云何不自珍，醉病又一挫。
真源结梨枣，世味等糠莝。
耕耘当待穫，愿子勤自课。
相将赋远游，仙语不用些。
次韵子由病酒肺疾发
作者：苏轼
朝代：宋

忆子少年时，肺病疲坐卧。喊呀或终日，势若风雨过。虚阳作浮涨，客冷仍下堕。妻孥恐怅望，脍炙不登坐。终年禁晚食，半夜发清饿。胃强鬲苦满，肺敛腹辄破。三彭恣啖啮，二竖肯捕播。寸田可治生，谁劝耕黄糯。探怀得真药，不待君臣佐。初如雪花积，渐作樱珠大。隔墙闻三咽，隐隐如转磨。自兹失故疾，阳唱阴辄和。神仙多历试，中路或坎坷。平生不尽器，痛饮知无奈。旧人眼看尽，老伴馀几个。残年一斗粟，待子同舂簸。云何不自珍，醉病又一挫。真源结梨枣，世味等糠莝。耕耘当待穫，愿子勤自课。相将赋《远游》，仙语不用些。
次韵子由种杉竹
作者：苏轼
朝代：宋

吏散庭空雀噪檐，闭门独宿夜厌厌。
似闻梨枣同时种，应与杉篁刻日添。
糟曲有神熏不醉，雪霜夸健巧相沾。
先生坐待清阴满，空使人人叹滞淹。
次韵子由种杉竹
作者：苏轼
朝代：宋

吏散庭空雀噪檐，闭门独宿夜厌厌。似闻梨枣同时种，应与杉篁刻日添。糟曲有神熏不醉，雪霜誇健巧相沾。先生坐待清阴满，空使人人叹滞淹。
次韵子由种杉竹
作者：苏轼
朝代：宋

散庭空雀噪入檐，闭门独宿夜厌厌。似闻梨枣同时种，应与杉篁刻日添。糟麴有神熏不醉，雪霜夸健巧相沾。先生坐待清阴满，空使人人叹滞淹。
次韵子由种菜久旱不生
作者：苏轼
朝代：宋

新春阶下笋芽生，厨裏霜虀倒旧罂。
时绕麦田求野荠，强为僧舍煮山羹。
园无雨润何须叹，身与时违合退耕。
欲看年华自有处，鬓间秋色两三茎。
次韵子由种菜久旱不生
作者：苏轼
朝代：宋

新春阶下笋芽生，厨里霜虀倒旧罂。
时绕麦田求野荠，强为僧舍煮山羹。
园无雨润何须叹，身与时违合退耕。
欲看年华自有处，鬓间秋色两三茎。
次韵子由种菜久旱不生
作者：苏轼
朝代：宋

新春阶下笋芽生，厨里霜齑倒旧罂。时绕麦田求野荠，强为僧舍煮山羹。园无雨润何须叹，身与时违合退耕。欲看年华自有处，鬓间秋色两三茎。
次韵子由论书
作者：苏轼
朝代：宋

吾虽不善书，晓书莫如我。苟能通其意，常谓不学可。貌妍容有矉，璧美何妨椭。端壮杂流丽，刚健含婀娜。好之每自讥，不独子亦颇。书成辄弃去，谬被旁人裹。体势本阔落，结束入细么。子诗亦见推，语重未敢荷。尔来又学射，力薄愁官笴。多好竟无成，不精安用夥。何当尽屏去，万事付懒惰。吾闻古书法，守骏莫如跛。世俗笔苦骄，众中强嵬騀。钟、张忽已远，此语与时左。
次韵子由论书
作者：苏轼
朝代：宋

吾虽不善书，晓书莫如我。
苟能通其意，常谓不学可。
貌妍容有矉，璧美何妨椭。
端庄杂流丽，刚健含婀娜。
好之每自讥，不独子亦颇。
书成辄弃去，谬被傍人裹。
体势本阔落，结束入细么。
子诗亦见推，语重未敢荷。
尔来又学射，力薄愁官笴。
多好竟无成，不精安用伙。
何当尽屏去，万事付懒惰。
吾闻古书法，守骏莫如跛。
世俗笔苦骄，众中强嵬騀。
钟张忽已远，此语与时左。
次韵子由赠吴子野先生二绝句
作者：苏轼
朝代：宋

马迹车轮满四方，若为闭暑小茅堂。仙心欲捉左元放，痴疾还同顾长康。江令苍苔围故宅，谢家语燕集华堂。先生笑说江南事，只有青山绕建康。
次韵子由赠吴子野先生二绝句
作者：苏轼
朝代：宋

马迹车轮满四方，若为闭著小茅堂。仙心欲捉左元放，痴疾还同顾长康。江令苍苔围故宅，谢家语燕集华堂。先生笑说江南事，只有青山绕建康。
次韵子由赠吴子野先生二绝句·其一
作者：苏轼
朝代：宋

马迹车轮满四方，若为闭着小茅堂。
安心欲捉左元放，痴疾还同顾长康。
次韵子由赠吴子野先生二绝句·其一
作者：苏轼
朝代：宋

马迹车轮满四方，若为闭著小茅堂。仙心欲捉左元放，痴疾还同顾长康。
次韵子由赠吴子野先生二绝句·其二
作者：苏轼
朝代：宋
体裁：七言绝句

江令苍苔围故宅，谢家语燕集华堂。先生笑说江南事，只有青山绕建康。
次韵子由辛丑除日见寄
作者：苏轼
朝代：宋

薄宦驱我西，远别不容惜。
方愁后会远，未暇忧岁夕。
强欢虽有酒，冷酌不成席。
秦烹惟羊羹，陇馔有熊腊。
念为儿童岁，屈指已成昔。
往事今何追，忽若箭已释。
感时嗟事变，所得不偿失。
府卒来驱傩，矍铄惊远客。
愁来岂有魔，烦汝为攘磔。
寒梅与冻杏，嫩萼初似麦。
攀条为惆怅，玉蕊何时折。
不忧春艷晚，行见弃夏覈。
人生行乐耳，安用声名籍。
胡为独多感，不见膏自炙。
诗来苦相宽，子意远可射。
依依见其面，疑子在咫尺。
兄今虽小官，幸忝佐方伯。
北池近所凿，中有汧水碧。
临池饮美酒，尚可消永日。
但恐诗力弱，鬬健未免馘。
诗成十日到，谁谓千里隔。
一月寄一篇，忧愁何足掷。
次韵子由送千之侄
作者：苏轼
朝代：宋

江上松楠深复深，满山风雨作龙吟。年来老干都生菌，下有孙枝欲出林。白发未成归隐计，青衫倘有济时心。闭门试草三千牍，仄席求人少似今。
次韵子由送千之侄
作者：苏轼
朝代：宋

江上松楠深复深，满山风雨作龙吟。年来老干都生菌，下有孙枝欲出林。白发未成归隐计，青衫傥有济时心。闭门试草三千牍，仄席求人少似今。
次韵子由送千之侄
作者：苏轼
朝代：宋

江上松楠深復深，满山风雨作龙吟。
年来老干都生菌，下有孙枝欲出林。
白髮未成归隠计，青衫傥有济时心。
闭门试草三千牍，仄席求人少似今。
次韵子由送家退翁知怀安军
作者：苏轼
朝代：宋

吾州同年友，粲若琴上星。
当时功名意，岂止拾紫青。
事既与愿违，天或不假龄。
今如图中鹤，俯仰在一庭。
退翁守清约，霜菊有余馨。
鼓笛方入破，朱絃微莫听。
西南正春旱，废沼黏枯萍。
翩然一麾去，想见灵雨零。
我无谪仙句，待诏沉香亭。
空骑内廐马，天仗随云軿。
竟无丝毫补，眷焉谁汝令。
永愧旧山叟，凭君寄丁宁。
次韵子由送家退翁知怀安军
作者：苏轼
朝代：宋

吾州同年友，粲若琴上星。当时功名意，岂止拾紫青。事既喜违愿，天或不假龄。今如图中鹤，俯仰在一庭。退翁守清约，霜菊有馀馨。鼓笛方入破，朱弦微莫听。西南正春旱，废沼黏枯萍。翩然一麾去，想见灵雨零。我无谪仙句，待诏沉香亭。空骑内厩马，天仗随云軿。竟无丝毫补，眷焉谁汝令。永愧旧山叟，凭君寄丁宁。
次韵子由送家退翁知怀安军
作者：苏轼
朝代：宋

吾州同年友，粲若琴上星。当时功名意，岂止拾紫青。事既喜违愿，天或不假龄。今如图中鹤，俯仰在一庭。（吾州同年友十三人，今存者六人而已，故有琴上星、图中鹤之语。）退翁守清约，霜菊有余馨。鼓笛方入破，朱弦微莫听。西南正春旱，废沼黏枯萍。翩然一麾去，想见灵雨零。我无谪仙句，待诏沉香亭。空骑内厩马，天仗随云骈。竟无丝毫补，眷焉谁汝令。永愧旧山叟，凭君寄丁宁。
次韵子由送蒋夔赴代州学官
作者：苏轼
朝代：宋

功利争先变法初，典型独守老成余。
穷人未信诗能尔，倚市悬知绣不如。
代北诸生渐狂简，床头杂说为爬梳。
归来问雁吾何敢，疾世王符解着书。
次韵子由送蒋夔赴代州学官
作者：苏轼
朝代：宋

功利争先变法初，典型独守老成余。穷人未信诗能尔，倚市悬知绣不如。代北诸生渐狂简，床头杂说为爬梳。归来问雁吾何敢，疾世王符解著书。
次韵子由送蒋夔赴代州学官
作者：苏轼
朝代：宋

功利争先变法初，典型独守老成馀。穷人未信诗能尔，倚市悬知绣不如。代北诸生渐狂简，床头杂说为爬梳。归来问雁吾何敢，疾世王符解著书。
次韵子由送赵㞦归觐钱塘，遂赴永嘉
作者：苏轼
朝代：宋
体裁：五言排律

归舟转河曲，稍见楚山苍。候吏来迎客，吴音已带乡。言从谢康乐，先献鲁灵光。已击三千里，何须四十强。风流半刺史，清绝校书郎。到郡诗成集，寻溪水溅裳。芒鞋随采药，茧纸记流觞。海静蛟鼍出，山空草木长。宦游无远近，民事要更尝。愿子传家法，他年请尚方。
次韵子由送陈侗知陕州
作者：苏轼
朝代：宋

谁能如铁牛，横身负黄河。
滔天不能没，尺棰未易诃。
世俗自无常，徐公故逶迤。
别来不可说，事与浮云多。
当时无限人，毁誉即墨阿。
虚声了无实，夜虫鸣机梭。
相逢一笑外，奈此白髮何。
天骥皆籋云，长鸣饱刍禾。
王庭旅百实，大贝随弓戈。
君独一麾去，欲赓五袴歌。
甘棠古乐国，白酒金叵罗。
知君不久留，治行中新科。
过客足嗔喜，东堂记分鹅。
此外但坐啸，后生工揣摩。
次韵子由送陈侗知陕州
作者：苏轼
朝代：宋

谁能如铁牛，横身负黄河。滔天不能没，尺箠未易诃。世俗自无常，徐公故逶迤。别来不可说，事与浮云多。当时无限人，毁誉即墨阿。虚声了无实，夜虫鸣机梭。相逢一笑外，奈此白发何。天骥皆籋云，长鸣饱刍禾。王庭旅百宝，大贝随弓戈。君独一麾去，欲赓五袴歌。甘棠古乐国，白酒金叵罗。知君不久留，治行中新科。过客足嗔喜，东堂记分鹅。此外但坐啸，后生工揣摩。
次韵子由送陈侗知陕州
作者：苏轼
朝代：宋

谁能如铁牛，横身负黄河。滔天不能没，尺箠未易诃。世俗自无常，徐公故逶迤。别来不可说，事与浮云多。当时无限人，毁誉即墨阿。虚声了无实，夜虫鸣机梭。相逢一笑外，奈此白发何。天骥皆籋云，长鸣饱刍禾。王庭旅百实，大贝随弓戈。君独一麾去，欲赓五裤歌。甘棠古乐国，白酒金叵罗。知君不久留，治行中新科。过客足嗔喜，东堂记分鹅。此外但坐啸，后生工揣摩。
次韵子由除日见寄
作者：苏轼
朝代：宋

薄宦驱我西，远别不容惜。方愁后会远，未暇忧岁夕。强欢虽有酒，冷酌不成席。秦烹惟羊羹，陇馔有熊腊。念为儿童岁，屈指已成昔。往事今何追，忽若箭已释。感时嗟事变，所得不偿失。府卒来驱傩，矍铄惊远客。愁来岂有魔，烦汝为攘磔。寒梅与冻杏，嫩萼初似麦。攀条为惆怅，玉蕊何时折。不忧春艳晚，行见弃夏覈。人生行乐耳，安用声名籍。胡为独多感，不见膏自炙。诗来苦相宽，子意远可射。依依见其面，疑子在咫尺。兄今虽小官，幸忝佐方伯。北池近所凿，中有汧水碧。临池饮美酒，尚可消永日。但恐诗力弱，斗健未免馘。诗成十日到，谁谓千里隔。一月寄一篇，忧愁何足掷。
次韵子由除日见寄
作者：苏轼
朝代：宋

薄宦驱我西，远别不容惜。方愁後会远，未暇忧岁夕。强欢虽有酒，冷酌不成席。秦烹惟羊羹，陇馔有熊腊。念为儿童岁，屈指已成昔。往事今何追，忽若箭已释。感时嗟事变，所得不偿失。府卒来驱傩，矍铄惊远客。愁来岂有魔，烦汝为攘磔。寒梅与冻杏，嫩萼初似麦。攀条为惆怅，玉蕊何时折。不忧春艳晚，行见弃夏核。人生行乐耳，安用声名籍。胡为独多感，不见膏自炙。诗来苦相宽，子意远可射。依依见其面，疑子在咫尺。兄今虽小官，幸忝佐方伯。北池近所凿，中有汧水碧。临池饮美酒，尚可消永日。但恐诗力弱，斗健未免馘。诗成十日到，谁谓千里隔。一月寄一篇，忧愁何足掷。
次韵孔常父送张天觉河东提刑
作者：苏轼
朝代：宋

送君应典鹔鹴裘，凭仗千钟洗别愁。
脱帽风流余长史，埋轮家世本留侯。
子河骏马方争出，昭义疲兵得少休。
定向秋山得佳句，故关黄叶满行辀。
次韵孔常父送张天觉河东提刑
作者：苏轼
朝代：宋

送君应典鹔鹴裘，凭仗千钟洗别愁。脱帽风流馀长史，埋轮家世本留侯。子河骏马方争出，昭义疲兵得少休。定向秋山得佳句，故关黄叶满行辀。
次韵孔文仲推官见赠
作者：苏轼
朝代：宋

我本麋鹿性，谅非伏辕姿。君如汗血马，作驹已权奇。齐驱大道中，并带銮镳驰。闻声自决骤，那复受絷维。谓君朝发燕，秣楚日未攲。云何中道止，连蹇驴骡随。金鞍冒翠锦，玉勒垂青丝。旁观信美矣，自揣良厌之。均为人所劳，何必陋盐辎。君看立仗马，不敢鸣且窥。调习困鞭箠，仅存骨与皮。人生各有志，此论我久持。他人闻定笑，聊与吾子期。空斋卧积雨，病骨烦撑支。秋草上垣墙，霜叶鸣阶墀。门前自无客，敢作扬雄麾。候吏报君来，弭节江之湄。一对高人谈，稍忘俗吏卑。今朝枉诗句，粲如凤来仪。上山绝梯磴，堕海迷津涯。怜我枯槁质，借润生华滋。肯效世俗人，洗刮求瘢痍。贤明日登用，《清庙》歌缉熙。胡不学长卿，预作《封禅词》。
次韵孔文仲推官见赠
作者：苏轼
朝代：宋

我本麋鹿性，谅非伏辕姿。君如汗血马，作驹已权奇。齐驱大道中，并带銮镳驰。闻声自决骤，那复受絷维。谓君朝发燕，秣楚日未攲。云何中道止，连蹇驴骡随。金鞍冒翠锦，玉勒垂青丝。旁观信美矣，自揣良厌之。均为人所劳，何必陋盐辎。君看立仗马，不敢鸣且窥。调习困鞭箠，仅存骨与皮。人生各有志，此论我久持。他人闻定笑，聊与吾子期。空斋卧积雨，病骨烦撑支。秋草上垣墙，霜叶鸣阶墀。门前自无客，敢作扬雄麾。候吏报君来，弭节江之湄。一对高人谈，稍忘俗吏卑。今朝枉诗句，粲如凤来仪。上山绝梯磴，堕海迷津涯。怜我枯槁质，借润生华滋。肯效世俗人，洗刮求瘢痍。贤明日登用，清庙歌缉熙。胡不学长卿，预作封禅词。
次韵孔文仲推官见赠
作者：苏轼
朝代：宋

我本麋鹿性，谅非伏辕姿。
君如汗血马，作驹已权奇。
齐驱大道中，并带銮镳驰。
闻声自决骤，那復受絷维。
谓君朝发燕，秣楚日未敧。
云何中道止，连蹇馿骡随。
金鞍冒翠锦，玉勒垂青丝。
旁观信美矣，自揣良厌之。
均为人所劳，何必陋盐辎。
君看立仗马，不敢鸣且窥。
调习困鞭棰，仅存骨与皮。
人生各有志，此论我久持。
他人闻定笑，聊与吾子期。
空斋卧积雨，病骨烦撑支。
秋草上垣墙，霜叶鸣阶墀。
门前自无客，敢作扬雄麾。
候吏报君来，弭节江之湄。
一对高人谈，稍忘俗吏卑。
今朝枉诗句，粲如凤来仪。
上山绝梯磴，堕海迷津涯。
怜我枯槁质，借润生华滋。
肯效世俗人，洗刮求瘢痍。
贤明日登用，清庙歌缉熙。
胡不学长卿，预作封禅词。
次韵孔毅父久旱已而甚两三首
作者：苏轼
朝代：宋

去年东坡拾瓦砾，自种黄桑三百尺。今年刈草盖雪堂，日炙风吹面如墨。平生懒惰今始悔，老在劝农天所直。沛然例赐三尺雨，造物无心怳难测。四方上下同一云，甘霪不为龙所隔。蓬蒿下湿迎晓耒，灯火新凉催夜织。老夫作罢得甘寝，卧听墙东人响屐。奔流未已坑谷平，年苇枯荷恣漂溺。腐儒粗粝支百年，力耕不受众目怜。破陂漏水不耐旱，人力未至求天全。会当作塘径千步，横断西北遮山泉。四邻相率助举杵，人人知我囊无钱。明年共看决渠雨，饥饱在我宁关天。谁能伴我田间饮，醉倒惟有支头砖。
次韵孔毅父久旱已而甚雨三首
作者：苏轼
朝代：宋

饥人忽梦饭甑溢，梦中一饱百忧失。只知梦饱本来空，未悟真饥定何物。我生无田食破砚，尔来砚枯磨不出。去年太岁空在酉，傍舍壶浆不容乞。今年旱势复如此，岁晚何以黔吾突。青天荡荡呼不闻，况欲稽首号泥佛。瓮中蜥蜴尤可笑，跂跂脉脉何等秩。阴阳有时雨有数，民是天民天自恤。我虽穷苦不如人，要亦自是民之一。形容可似丧家狗，未肯聑耳争投骨。倒冠落帻谢朋友，独与蚊雷共圭荜。故人嗔我不开门，君视我门谁肯屈。可怜明月如泼水，夜半清光翻我室。风从南来非雨候，且为疲人洗蒸郁。褰裳一和快哉谣，未暇饥寒念明日。去年东坡拾瓦砾，自种黄桑三百尺。今年刈草盖雪堂，日炙风吹面如墨。平生懒惰今始悔，老大劝农天所直。沛然例赐三尺雨，造物无心恍难测。四方上下同一云，甘霔不为龙所隔。蓬蒿下湿迎晓耒，灯火新凉催夜织。老夫作罢得甘寝，卧听墙东人响屐。奔流未已坑谷平，折苇枯荷恣漂溺。腐儒粗粝支百年，力耕不受众目怜。破陂漏水不耐旱，人力未至求天全。会当作塘径千步，横断西北遮山泉。四邻相率助举杵，人人知我囊无钱。明年共看决渠雨，饥饱在我宁关天。谁能伴我田间饮，醉倒惟有支头砖。天公号令不再出，十日愁霖并为一。君家有田水冒田，我家无田忧入室。不如西州杨道士，万里随身惟两膝。沿流不恶溯亦佳，一叶扁舟任飘突。山芎麦曲都不用，泥行露宿终无疾。夜来饥肠如转雷，旅愁非酒不可开。杨生自言识音律，洞箫入手清且哀。不须更待秋井塌，见人白骨方衔杯。
次韵孔毅父久旱已而甚雨三首·其一
作者：苏轼
朝代：宋

饥人忽梦饭甑溢，梦中一饱百忧失。只知梦饱本来空，未悟真饥定何物。我生无田食破砚，尔来砚枯磨不出。去年太岁空在酉，傍舍壶浆不容乞。今年旱势复如此，岁晚何以黔吾突。青天荡荡呼不闻，况欲稽首号泥佛。瓮中蜥蜴尤可笑，跂跂脉脉何等秩。阴阳有时雨有数，民是天民天自恤。我虽穷苦不如人，要亦自是民之一。形容可似丧家狗，未肯聑耳争投骨。倒冠落帻谢朋友，独与蚊雷共圭荜。故人嗔我不开门，君视我门谁肯屈。可怜明月如泼水，夜半清光翻我室。风从南来非雨候，且为疲人洗蒸郁。褰裳一和快哉谣，未暇饥寒念明日。
次韵孔毅父久旱已而甚雨三首·其一
作者：苏轼
朝代：宋

饥人忽梦饭甑溢，梦中一饱百忧失。
只知梦饱本来空，未悟真饥定何物。
我生无田食破砚，尔来砚枯磨不出。
去年太岁空在酉，傍舍壶浆不容乞。
今年旱势復如此，岁晚何以黔吾突。
青天荡荡呼不闻，况欲稽首号泥佛。
瓮中蜥蜴尤可笑，跂跂脉脉何等秩。
阴阳有时雨有数，民是天民天自恤。
我虽穷苦不如人，要亦自是民之一。
形容虽似丧家狗，未肯聑耳争投骨。
倒冠落帻谢朋友，独与蚊雷共圭荜。
故人嗔我不开门，君视我门谁肯屈。
可怜明月如泼水，夜半清光翻我室。
风从南来非雨候，且为疲人洗蒸鬰。
褰裳一和快哉谣，未暇饥寒念明日。
次韵孔毅父久旱已而甚雨三首·其三
作者：苏轼
朝代：宋

天公号令不再出，十日愁霖併为一。
君家有田水冒田，我家无田忧入室。
不如西州杨道士，万里随身惟两膝。
沿流不恶泝亦佳，一叶扁舟任飘突。
山芎麦曲都不用，泥行露宿终无疾。
夜来饥肠如转雷，旅愁非酒不可开。
杨生自言识音律，洞箫入手清且哀。
不须更待秋井塌，见人白骨方衔杯。
次韵孔毅父久旱已而甚雨三首·其三
作者：苏轼
朝代：宋

天公号令不再出，十日愁霖并为一。君家有田水冒田，我家无田忧入室。不如西州杨道士，万里随身惟两膝。沿流不恶溯亦佳，一叶扁舟任飘突。山芎麦曲都不用，泥行露宿终无疾。夜来饥肠如转雷，旅愁非酒不可开。杨生自言识音律，洞箫入手清且哀。不须更待秋井塌，见人白骨方衔杯。
次韵孔毅父久旱已而甚雨三首·其二
作者：苏轼
朝代：宋

去年东坡拾瓦砾，自种黄桑三百尺。
今年刈草盖雪堂，日炙风吹面如墨。
平生懒惰今始悔，老大劝农天所直。
沛然例赐三尺雨，造物无心怳难测。
四方上下同一云，甘霔不为龙所隔。
蓬蒿下湿迎晓耒，灯火新凉催夜织。
老夫作罢得甘寝，卧听墙东人响屐。
奔流未已坑谷平，折苇枯荷恣漂溺。
腐儒粗粝支百年，力耕不受众目怜。
破陂漏水不耐旱，人力未至求天全。
会当作塘径千步，横断西北遮山泉。
四邻相率助举杵，人人知我囊无钱。
明年共看决渠雨，饥饱在我宁关天。
谁能伴我田间饮，醉倒惟有支头砖。
次韵孔毅父久旱已而甚雨三首·其二
作者：苏轼
朝代：宋

去年东坡拾瓦砾，自种黄桑三百尺。今年刈草盖雪堂，日炙风吹面如墨。平生懒惰今始悔，老大劝农天所直。沛然例赐三尺雨，造物无心恍难测。四方上下同一云，甘霔不为龙所隔。蓬蒿下湿迎晓耒，灯火新凉催夜织。老夫作罢得甘寝，卧听墙东人响屐。奔流未已坑谷平，折苇枯荷恣漂溺。腐儒粗粝支百年，力耕不受众目怜。破陂漏水不耐旱，人力未至求天全。会当作塘径千步，横断西北遮山泉。四邻相率助举杵，人人知我囊无钱。明年共看决渠雨，饥饱在我宁关天。谁能伴我田间饮，醉倒惟有支头砖。
次韵孔毅父集古人句见赠五首
作者：苏轼
朝代：宋

羡君戏集他人诗，指呼市人如使儿。天边鸿鹄不易得，便令作对随家鸡。退之惊笑子美泣，问君久假何时归。世间好句世人共，明月自满千家墀。紫驼之峰人莫识，杂以鸡豚真可惜。今君坐致五侯鲭，尽是猩唇与熊白。路傍拾得半段枪，何必开炉铸矛戟。用之如何在我耳，入手当令君丧魄。天下几人学杜甫，谁得其皮与其骨？划如太华当我前，跛䍧欲上惊崷崒。名章俊语纷交衡，无人巧会当时情。前生子美只君是，信手拈得俱天成。诗人雕刻闲草木，搜抉肝肾神应哭。不如默诵千万首，左抽右取谈笑足。夜吟石鼎声悲秋，可怜好事刘与侯。何当一醉百不问，我欲眠矣君归休。膏明兰臭俱自焚，象牙翠羽戕其身。多言自古为数穷，微中有时堪解纷。痴人但数羊羔儿，不知何者是左慈。千章万句卒非我，急走捉君应已迟。
次韵孔毅父集古人句见赠五首·其一
作者：苏轼
朝代：宋
体裁：古风

羡君戏集他人诗，指呼市人如使儿。天边鸿鹄不易得，便令作对随家鸡。退之惊笑子美泣，问君久假何时归。世间好句世人共，明月自满千家墀。
次韵孔毅父集古人句见赠五首·其三
作者：苏轼
朝代：宋

天下几人学杜甫，谁得其皮与其骨。
划如太华当我前，跛䍧欲上惊崷崒。
名章俊语纷交衡，无人巧会当时情。
前生子美只君是，信手拈得俱天成。
次韵孔毅父集古人句见赠五首·其三
作者：苏轼
朝代：宋

天下几人学杜甫，谁得其皮与其骨？划如太华当我前，跛䍧欲上惊崷崒。名章俊语纷交衡，无人巧会当时情。前生子美只君是，信手拈得俱天成。
次韵孔毅父集古人句见赠五首·其三
作者：苏轼
朝代：宋
体裁：古风

天下几人学杜甫，谁得其皮与其骨？划如太华当我前，跛牂欲上惊崷崒。名章俊语纷交衡，无人巧会当时情。前生子美只君是，信手拈得俱天成。
次韵孔毅父集古人句见赠五首·其二
作者：苏轼
朝代：宋
体裁：古风

紫驼之峰人莫识，杂以鸡豚真可惜。今君坐致五侯鲭，尽是猩唇与熊白。路傍拾得半段枪，何必开炉铸矛戟。用之如何在我耳，入手当令君丧魄。
次韵孔毅父集古人句见赠五首·其五
作者：苏轼
朝代：宋
体裁：古风

膏明兰臭俱自焚，象牙翠羽戕其身。多言自古为数穷，微中有时堪解纷。痴人但数羊羔儿，不知何者是左慈。千章万句卒非我，急走捉君应已迟。
次韵孔毅父集古人句见赠五首·其四
作者：苏轼
朝代：宋
体裁：古风

诗人雕刻闲草木，搜抉肝肾神应哭。不如默诵千万首，左抽右取谈笑足。夜吟石鼎声悲秋，可怜好事刘与侯。何当一醉百不问，我欲眠矣君归休。
次韵孔毅甫久旱已而甚雨三首
作者：苏轼
朝代：宋

饥人忽梦饭甑溢，梦中一饱百忧失。只知梦饱本来空，未悟真饥定何物。我生无田食破砚，尔来砚枯磨不出。去年太岁空在酉，傍舍壶浆不容乞。今年旱势复如此，岁晚何以黔吾突。青天荡荡呼不闻，况欲稽首号泥佛。瓮中蜥蜴尤可笑，跂跂脉脉何等秩。阴阳有时雨有数，民是天民天自恤。我虽穷苦不如人，要亦自是民之一。形容虽似丧家狗，未肯弭耳争投骨。倒冠落帻谢朋友，独与蚊雷共圭荜。故人嗔我不开门，君视我门谁肯屈。可怜明月如泼水，夜半清光翻我室。风従南来非雨候，且为疲人洗烝郁。褰裳一和快哉谣，未暇饥寒念明日。去年东坡拾瓦砾，自种黄桑三百尺。今年刈草盖雪堂，日炙风吹面如墨。平生懒惰今始悔，老大劝农天所直。沛然例赐三尺雨，造化无心怳难测。四方上下同一云，甘霔不为龙所隔。（俗有分龙日。）蓬蒿下湿迎晓来，灯火新凉催夜织。老夫作罢得甘寝，卧听墙东人响屐。奔流未已坑谷平，折苇枯荷恣漂溺。腐儒粗粝支百年，力耕不受众目怜。破陂漏水不耐旱，人力未至求天全。会当作塘径千步，横断西北遮山泉。四邻相率助举杵，人人知我囊无钱。明年共看决渠雨，饥饱在我宁关天。谁能伴我田间饮，醉倒惟有支头砖。天公号令不再出，十日愁霖并为一。君家有田水冒田，我家无田忧入室。不如西州杨道士，万里随身惟两膝。沿流不恶氵斥亦佳，一叶扁舟任漂突。山芎麦曲都不用，泥行露宿终无疾。夜来饥肠如转雷，旅愁非酒不可开。杨生自言识音律，洞箫入手清且哀。不须更待秋井塌，见人白骨方衔杯。
次韵孔毅甫集古人句见赠五首
作者：苏轼
朝代：宋

羡君戏集他人诗，指呼市人如使儿。
天边鸿鹄不易得，便令作对随家鸡。
退之惊笑子美泣，问君久假何时归。
世间好句世人共，明月自满千家墀。
紫驼之峰人莫识，杂以鸡豚真可惜。
今君坐致五侯鲭，尽是猩蜃与熊白。
路傍拾得半段枪，何必开炉铸矛戟。
用之如何在我耳，入手当令君丧魄。
天下几人学杜甫，谁得其皮与其骨。
划如太华当我前，跛牂欲上惊崷崒。
名章俊语纷交衡，无人巧会当时情。
前生子美只君是，信手拈得俱天成。
诗人雕刻闲草木，搜抉肝肾神应哭。
不如默诵千万首，左抽右取谈笑足。
夜吟石鼎声悲秋，可怜好事刘与侯。
何当一醉百不问，我欲眠矣君归休。
膏明兰臭俱自焚，象牙翠羽戕其身。
多言自古为数穷，微中有时堪解纷。
痴人但数羊羔儿，不知何者是左慈。
千章万句卒非我，急走捉君应已迟。
次韵孙巨源寄涟水李盛二着作并以见寄五绝·其一
作者：苏轼
朝代：宋

南岳诸刘岂易逢，相望无復马牛风。
山公虽见无多子，社燕何由恋塞鸿。
次韵孙巨源寄涟水李盛二着作并以见寄五绝·其四
作者：苏轼
朝代：宋

云雨休排神女车，忠州老病畏人夸。
诗豪正值安仁在，空看河阳满县花。
次韵孙巨源寄涟水李盛二著作并以见寄五绝
作者：苏轼
朝代：宋

南岳诸刘岂易逢，相望无复马牛风。山公虽见无多子，社燕何由恋塞鸿。（昔与巨源、刘贡父、刘莘老相遇于山阳，自尔契阔，惟巨源近者复相见于京口。）高才晚岁终难进，勇退当年正急流。不独二疏为可慕，他时当有景孙楼。（巨源近离东海，郡有景疏楼。）漱石先生难可意，（谓巨源。）啮毡校尉久无朋。（自谓。）应知客路愁无奈，故遣吟诗调李陵。（谓李君也。）云雨休排神女车，忠州老病畏人夸。诗豪正值安仁在，空看河阳满县花。（盛为邑宰。）胶西未到吾能说，桑柘禾麻不见春。不羡京尘骑马客，羡他淮月弄舟人。
次韵孙巨源，寄涟水李、盛二著作，并以见寄
作者：苏轼
朝代：宋

漱石先生难可意，啮毡校尉久无朋。应知客路愁无奈，故遣吟诗调李陵。
次韵孙巨源，寄涟水李、盛二著作，并以见寄五绝
作者：苏轼
朝代：宋

南岳诸刘岂易逢，相望无复马牛风。山公虽见无多子，社燕何由恋塞鸿。高才晚岁终难进，勇退当年正急流。不独二疏为可慕，他时当有景孙楼。漱石先生难可意，齧毡校尉久无朋。应知客路愁无奈，故遣吟诗调李陵。云雨休排神女车，忠州老病畏人誇。诗豪正值安仁在，空看河阳满县花。胶西未到吾能说，桑柘禾麻不见春。不羡京尘骑马客，羡他淮月弄舟人。
次韵孙巨源，寄涟水李、盛二著作，并以见寄五绝·其一
作者：苏轼
朝代：宋

南岳诸刘岂易逢，相望无复马牛风。山公虽见无多子，社燕何由恋塞鸿。
次韵孙巨源，寄涟水李、盛二著作，并以见寄五绝·其三
作者：苏轼
朝代：宋

漱石先生难可意，齧毡校尉久无朋。应知客路愁无奈，故遣吟诗调李陵。
次韵孙巨源，寄涟水李、盛二著作，并以见寄五绝·其二
作者：苏轼
朝代：宋
体裁：七言绝句

高才晚岁终难进，勇退当年正急流。不独二疏为可慕，他时当有景孙楼。
次韵孙巨源，寄涟水李、盛二著作，并以见寄五绝·其五
作者：苏轼
朝代：宋
体裁：七言绝句

胶西未到吾能说，桑柘禾麻不见春。不羡京尘骑马客，羡他淮月弄舟人。
次韵孙巨源，寄涟水李、盛二著作，并以见寄五绝·其四
作者：苏轼
朝代：宋

云雨休排神女车，忠州老病畏人誇。诗豪正值安仁在，空看河阳满县花。
次韵孙秘丞见赠
作者：苏轼
朝代：宋
体裁：七言律诗

感慨清哀似变风，老于诗句耳偏聪。迂疏自笑成何事，冷淡谁能用许功。不怕飞蚊如立豹，肯随白鸟过垂虹。吟哦相对忘三伏，拟泛冰溪入雪宫。
次韵孙秘丞见赠
作者：苏轼
朝代：宋

感慨清哀似变风，老于诗句耳偏聪。迂疏自笑成何事，冷淡谁能用许功。不怕飞蚊如立豹，肯随白鸟过垂虹。吟哦相对忘三伏，拟泛冰溪入雪宫。（湖州多蚊蚋，豹脚尤毒。垂虹，吴江亭名。）
次韵孙职方苍梧山
作者：苏轼
朝代：宋
体裁：七言律诗

苍梧奇事岂虚传，荒怪还须问子年。远托鳌头转沧海，来依鹏背负青天。或云灵境归贤者，又恐神功亦偶然。闻道新春恣游览，羡君平地作飞仙。
次韵孙职方苍梧山
作者：苏轼
朝代：宋

苍梧奇事岂虚传，荒怪还须问子年。
远託鰲头转沧海，来依鹏背负青天。
或云灵境归贤者，又恐神功亦偶然。
闻道新春恣游览，羡君平地作飞仙。
次韵孙莘老斗野亭寄子由在邵伯堰
作者：苏轼
朝代：宋

落帆谢公渚，日脚东西平。孤亭得小憩，暮景含余清。坐待斗与牛，错落挂南甍。老僧如夙昔，一笑意已倾。新诗出故人，旧事疑前生。吾生七往来，送老海上城。逢人辄自哂，得鱼不忍烹。似闻绩溪老，复作东都行。小诗如秋菊，艳艳霜中明。过此感我言，长篇发春荣。
次韵孙莘老斗野亭寄子由在邵伯堰
作者：苏轼
朝代：宋

落帆谢公渚，日脚东西平。
孤亭得小憩，暮景含余清。
坐待斗与牛，错落挂南甍。
老僧如夙昔，一笑意已倾。
新诗出故人，旧事疑前生。
吾生七往来，送老海上城。
逢人辄自哂，得鱼不忍烹。
似闻绩溪老，復作东都行。
小诗如秋菊，艷艷霜中明。
过此感我言，长篇发春荣。
次韵孙莘老斗野亭寄子由，在邵伯堰
作者：苏轼
朝代：宋

落帆谢公渚，日脚东西平。孤亭得小憩，暮景含馀清。坐待斗与牛，错落挂南甍。老僧如夙昔，一笑意已倾。新诗出故人，旧事疑前生。吾生七往来，送老海上城。逢人辄自哂，得鱼不忍烹。似闻绩溪老，复作东都行。小诗如秋菊，艳艳霜中明。过此感我言，长篇发春荣。
次韵孙莘老见赠时莘老移庐州因以别之
作者：苏轼
朝代：宋

炉锤一手赋形殊，造物无心敢忘渠。我本疏顽固当尔，子犹沦落况其余。龚黄侧畔难言政，罗赵前头且眩书。（莘老见称政事与书，而莘老书至不工。）惟有阳关一杯酒，殷勤重唱赠离居。
次韵孙莘老见赠时莘老移庐州因以别之
作者：苏轼
朝代：宋

鑪锤一手赋形殊，造化无心敢望渠。
我本疏顽固当尔，子犹沦落况其余。
龚黄侧畔难言政，罗赵前头且眩书。
惟有阳关一杯酒，殷勤重唱赠离居。
次韵孙莘老见赠，时莘老移庐州，因以别之
作者：苏轼
朝代：宋

炉锤一手赋形殊，造化无心敢望渠。我本疏顽固当尔，子犹沦落况其馀。龚、黄侧畔难言政，罗、赵前头且眩书。惟有阳关一杯酒，殷勤重唱赠离居。
次韵宋肇惠澄心纸二首
作者：苏轼
朝代：宋

诗老囊空一不留，百番曾作百金收。知君也厌雕肝肾，分我江南数斛愁。君家家学陋相如，宜与诸儒论石渠。古纸无多更分我，自应给札奏新书。
次韵宋肇惠澄心纸二首
作者：苏轼
朝代：宋

诗老囊空一不留，百番曾作百金收。（永叔以澄心百幅遗圣俞，圣俞有诗。）知君也厌雕肝肾，分我江南数斛愁。君家家学陋相如，宜与诸儒论石渠。古纸无多更分我，自应给札奏新书。
次韵宋肇惠澄心纸二首·其一
作者：苏轼
朝代：宋
体裁：七言绝句

诗老囊空一不留，百番曾作百金收。知君也厌雕肝肾，分我江南数斛愁。
次韵宋肇惠澄心纸二首·其二
作者：苏轼
朝代：宋
体裁：七言绝句

君家家学陋相如，宜与诸儒论石渠。古纸无多更分我，自应给札奏新书。
次韵完夫再赠之什某已卜居毗陵与完夫有庐里
作者：苏轼
朝代：宋

柳絮飞时笋箨斑，风流二老对开关。雪芽我为求阳羡，乳水君应饷惠山。竹簟水风眠昼永，玉堂制草落人间。应容缓急烦闾里，桑柘聊同十亩闲。
次韵完夫再赠之什，某已卜居毗陵，与完夫有庐里之约云
作者：苏轼
朝代：宋
体裁：七言律诗

柳絮飞时笋箨斑，风流二老对开关。雪芽我为求阳羡，乳水君应饷惠山。竹簟凉风眠昼永，玉堂制草落人间。应容缓急烦闾里，桑柘聊同十亩闲。
次韵定国见寄
作者：苏轼
朝代：宋

还朝如梦中，双阙眩金碧。复穿鹓鹭行，强寄麋鹿迹。劳生苦昼短，展转不能夕。默坐数更鼓，流水夜自逆。故人为我谋，此志何由毕。越吟知听否，谁念病庄舄。
次韵定国见寄
作者：苏轼
朝代：宋

还朝如梦中，双阙眩金碧。复穿鹓鹭行，强寄麋鹿迹。劳生苦昼短，展转不能夕。默坐数更鼓，流水夜自逆。故人为我谋，此志何由毕。越吟知听否，谁念病庄舄。（时方请越。）
次韵定国见寄
作者：苏轼
朝代：宋

还朝如梦中，双阙眩金碧。
復穿鹓鹭行，强寄麋鹿迹。
劳生苦昼短，展转不能夕。
默坐数更鼓，流水夜自逆。
故人为我谋，此志何由毕。
越吟知听否，谁念病庄舄。
次韵定慧钦长老见寄八首·其一
作者：苏轼
朝代：宋

左角看破楚，南柯闻长滕。
鈎帘归乳燕，穴纸出痴蝇。
为鼠常留饭，怜蛾不点灯。
崎岖真可笑，我是小乘僧。
次韵定慧钦长老见寄八首·其七
作者：苏轼
朝代：宋

少壮欲及物，老闲余此心。
微生山海间，坐受瘴雾侵。
可怜邓道士，摄衣问呻吟。
覆舟却私渡，断桥费千金。
次韵定慧钦长老见寄八首·其八
作者：苏轼
朝代：宋

浄名毗耶中，妙喜恒沙外。
初无来往相，二土同一在。
云何定慧师，尚欠行脚债。
请判维摩凭，一到东坡界。
次韵定慧钦长老见寄八首·其四
作者：苏轼
朝代：宋

幽人白骨观，大士甘露灭。
根尘各清浄，心境两奇绝。
真源未纯熟，习气余陋劣。
譬如已放鹰，中夜时掣绁。
次韵定慧钦长老见寄八首（并引）
作者：苏轼
朝代：宋

苏州定慧长老守钦，使其徒卓契顺来惠州，问予安否，且寄《拟寒山十颂》。
语有璨、忍之通，而诗无岛、可之寒，吾甚嘉之，为和八首。
左角看破楚，南柯闻长滕。
钩帘归乳燕，穴纸出痴蝇。
为鼠常留饭，怜蛾不点灯。
崎岖真可笑，我是小乘僧。
铁桥本无柱，石楼岂有门。
舞空五色羽，吠云千岁根。
松花酿仙酒，木客馈山飧。
我醉君且去，陶云吾亦云。
罗浮高万仞，下看扶桑卑。
默坐朱明洞，玉池自生肥。
従来性坦率，醉语漏天机。
相逢莫相问，我不记吾谁。
幽人白骨观，大士甘露灭。
根尘各清净，心境两奇绝。
真源未纯熟，习气馀陋劣。
譬如已放鹰，中夜时掣绁。
谁言穷巷士，乃窃造物权。
所见皆我有，安居受其全。
戏作一篇书，千古发争端。
儒墨起相杀，予初本无言。
闲居蓄百毒，救彼跛与盲。
依山作陶穴，掩此暴骨横。
区区效一溉，岂能济含生。
力恶不己出，时哉非汝争。
少壮欲及物，老闲余此心。
微生山海间，坐受瘴雾侵。
可怜邓道士，摄衣问呻吟。
覆舟却私渡，断桥费千金。
净名毗耶中，妙喜恒沙外。
初无往来相，二土同一在。
云何定慧师，尚欠行脚债。
请判维摩凭，一到东坡界。
次韵定慧钦长老见寄八首，并引
作者：苏轼
朝代：宋

左角看破楚，南柯闻长滕。钩帘归乳燕，穴纸出痴蝇。为鼠常留饭，怜蛾不点灯。崎岖真可笑，我是小乘僧。铁桥本无柱，石楼岂有门。舞空五色羽，吠云千岁根。松花酿仙酒，木客馈山飧。我醉君且去，陶云吾亦云。罗浮高万仞，下看扶桑卑。默坐朱明洞，玉池自生肥。从来性坦率，醉语漏天机。相逢莫相问，我不记吾谁。幽人白骨观，大士甘露灭。根尘各清净，心境两奇绝。真源未纯熟，习气馀陋劣。譬如已放鹰，中夜时掣绁。谁言穷巷士，乃窃造化权。所见皆我有，安居受其全。戏作一篇书，千古发争端。儒墨起相杀，予初本无言。闲居蓄百毒，救彼跛与盲。依山作陶穴，掩此暴骨横。区区效一溉，岂能济含生。力恶不己出，时哉非汝争。少壮欲及物，老闲馀此心。微生山海间，坐受瘴雾侵。可怜邓道士，摄衣问呻吟。覆舟却私渡，断桥费千金。净名毗耶中，妙喜恒沙外。初无来往相，二土同一在。云何定慧师，尚欠行脚债。请判维摩凭，一到东坡界。
次韵定慧钦长老见寄八首，并引·其一
作者：苏轼
朝代：宋

左角看破楚，南柯闻长滕。钩帘归乳燕，穴纸出痴蝇。为鼠常留饭，怜蛾不点灯。崎岖真可笑，我是小乘僧。
次韵定慧钦长老见寄八首，并引·其七
作者：苏轼
朝代：宋

少壮欲及物，老闲馀此心。微生山海间，坐受瘴雾侵。可怜邓道士，摄衣问呻吟。覆舟却私渡，断桥费千金。
次韵定慧钦长老见寄八首，并引·其三
作者：苏轼
朝代：宋
体裁：古风

罗浮高万仞，下看扶桑卑。默坐朱明洞，玉池自生肥。从来性坦率，醉语漏天机。相逢莫相问，我不记吾谁。
次韵定慧钦长老见寄八首，并引·其二
作者：苏轼
朝代：宋
体裁：古风

铁桥本无柱，石楼岂有门。舞空五色羽，吠云千岁根。松花酿仙酒，木客馈山飧。我醉君且去，陶云吾亦云。
次韵定慧钦长老见寄八首，并引·其五
作者：苏轼
朝代：宋
体裁：古风

谁言穷巷士，乃窃造化权。所见皆我有，安居受其全。戏作一篇书，千古发争端。儒墨起相杀，予初本无言。
次韵定慧钦长老见寄八首，并引·其八
作者：苏轼
朝代：宋

净名毗耶中，妙喜恒沙外。初无来往相，二土同一在。云何定慧师，尚欠行脚债。请判维摩凭，一到东坡界。
次韵定慧钦长老见寄八首，并引·其六
作者：苏轼
朝代：宋
体裁：古风

闲居蓄百毒，救彼跛与盲。依山作陶穴，掩此暴骨横。区区效一溉，岂能济含生。力恶不己出，时哉非汝争。
次韵定慧钦长老见寄八首，并引·其四
作者：苏轼
朝代：宋

幽人白骨观，大士甘露灭。根尘各清净，心境两奇绝。真源未纯熟，习气馀陋劣。譬如已放鹰，中夜时掣绁。
次韵张十七九日赠子由
作者：苏轼
朝代：宋

千戈万槊拥笓篱，九日清樽岂复持。官事无穷何日了，菊花有信不吾欺。逍遥琼馆真堪羡，取次尘缨未可縻。迨此暇时须痛饮，他年长剑拄君颐。
次韵张十七九日赠子由
作者：苏轼
朝代：宋

千戈万槊拥笓篱，九日清樽岂復持。
官事无穷何日了，菊花有信不吾欺。
逍遥琼馆真堪羡，取次尘缨未可縻。
迨此暇时须痛饮，他年长剑拄君颐。
次韵张十七九日赠子由
作者：苏轼
朝代：宋

千戈万槊拥篦篱，九日清樽岂复持。
（是日南都敕使按兵。
）官事无穷何日了，菊花有信不吾欺。
逍遥琼馆真堪羡，取次尘缨未可縻。
迨此暇时须痛饮，他年长剑拄君颐。
次韵张安道读杜诗
作者：苏轼
朝代：宋

《大雅》初微缺，流风困暴豪。张为词客赋，变作楚臣《骚》。展转更崩坏，纷纶阅俊髦。地偏蕃怪产，源失乱狂涛。粉黛迷真色，鱼虾易豢牢。谁知杜陵杰，名与谪仙高。扫地收千轨，争标看两艘。诗人例穷苦，天意遣奔跑。尘暗人亡鹿，溟翻帝斩鳌。艰危思李牧，述作谢王褒。失意各千里，哀鸣闻九皋。骑鲸遁沧海，捋虎得绨袍。巨笔屠龙手，微官似马曹。迂疏无事业，醉饱死游遨。简牍仪型在，儿童篆刻劳。今谁主文字，公合抱旌旄。开卷遥相忆，知音两不遭。般斤思郢质，鲲化陋鯈濠。恨我无佳句，时蒙致白醪。殷勤理黄菊，未遗没蓬蒿。
次韵张安道读杜诗
作者：苏轼
朝代：宋

大雅初微缺，流风困暴豪。
张为词客赋，变作楚臣骚。
展转更崩坏，纷纶阅俊髦。
地偏蕃怪产，源失乱狂涛。
粉黛迷真色，鱼虾易豢牢。
谁知杜陵杰，名与谪仙高。
扫地收千轨，争标看两艘。
诗人例穷苦，天意遣奔逃。
尘暗人亡鹿，溟翻帝斩鰲。
艰危思李牧，述作谢王褒。
失意各千里，哀鸣闻九皋。
骑鲸遁沧海，捋虎得绨袍。
巨笔屠龙手，微官似马曹。
迂疏无事业，醉饱死游遨。
简牍仪型在，儿童篆刻劳。
今谁主文字，公合抱旌旄。
开卷遥相忆，知音两不遭。
般斤思郢质，鲲化陋鯈濠。
恨我无佳句，时蒙致白醪。
殷勤理黄菊，未遣没蓬蒿。
次韵张安道读杜诗
作者：苏轼
朝代：宋

大雅初微缺，流风困暴豪。
张为词客赋，变作楚臣骚。
展转更崩坏，纷纶阅俊髦。
地偏蕃怪产，源失乱狂涛。
粉黛迷真色，鱼虾易豢牢。
谁知杜陵杰，名与谪仙高。
扫地收千轨，争标看两艘。
诗人例穷苦，天意遣奔逃。
尘暗人亡鹿，溟翻帝斩鳌。
艰危思李牧，述作谢王褒。
失意各千里，哀鸣闻九皋。
骑鲸遁沧海，捋虎得绨袍。
巨笔屠龙手，微官似马曹。
迂疏无事业，醉饱死游遨。
简牍仪刑在，儿童篆刻劳。
今谁主文字，公合把旌旄。
开卷遥相忆，知音两不遭。
般斤思郢质，鲲化陋aa2濠。
恨我无佳句，时蒙致白醪。
殷勤理黄菊，未遣没蓬蒿。
次韵张昌言喜雨
作者：苏轼
朝代：宋
体裁：七言律诗

千里黄流失故居，年来赤地到青徐。遥闻争诵十行诏，无异亲巡六尺舆。精贯天人一言足，云兴岳渎万灵趋。爱君谁似元和老，贺雨诗成即谏书。
次韵张昌言喜雨
作者：苏轼
朝代：宋

千里黄流失故居，年来赤地到青徐。遥闻争诵十行语，无异亲巡六尺舆。精贯天人一言足，云兴岳渎万灵趋。爱君谁似元和老，贺雨诗成即谏书。
次韵张昌言给事省宿
作者：苏轼
朝代：宋

冯颠久已攲残雪，戎眼何曾眩落晖。朔野按行犹爵跃，东台瞑坐觉乌飞。漫誇年少容吾在，若斗尊前举世稀。待向嵩阳求水竹，一犁烟雨伴公归。
次韵张昌言给事省宿
作者：苏轼
朝代：宋

冯颠久已敧残雪，戎眼何曾眩落晖。
朔野按行犹爵跃，东台瞑坐觉乌飞。
漫夸年少容吾在，若鬬尊前举世稀。
待向嵩阳求水竹，一犁烟雨伴公归。
次韵张昌言给事省宿
作者：苏轼
朝代：宋

冯颠久已欹残雪，戎眼何曾眩落晖。
朔野按行犹雀跃，东台瞑坐觉乌飞。
（道家有乌飞入兔宫之说。
）漫夸年少容吾在，（乐天诗云：犹有夸张少年处，笑呼张丈唤殷兄。
）若斗樽前举世稀。
待向崧阳求水竹，一犁烟雨伴公归。
次韵张琬
作者：苏轼
朝代：宋

新落霜余两岸隆，尘埃举袂识西风。
临淮自古多名士，樽酒相从乐寓公。
半日偷闲歌啸裏，百年暗尽往来中。
知君不向穷愁老，尚有清诗气吐虹。
次韵张琬
作者：苏轼
朝代：宋

新落霜馀两岸隆，尘埃举袂识西风。临淮自古多名士，樽酒相从乐寓公。半日偷闲歌啸里，百年暗尽往来中。知君不向穷愁老，尚有清诗气吐虹。
次韵张甥棠美昼眠
作者：苏轼
朝代：宋
体裁：七言律诗

炎歊六月北窗凉，更觉甘如饭稻粱。宰我粪墙讥敢避，孝先经笥谑兼忘。忧虞心谢知时雁，安稳身同挂角羊。要识熙熙不争竞，华胥别是一仙乡。
次韵张甥棠美昼眠？此诗为晁补之作？
作者：苏轼
朝代：宋

炎歊五月北窗凉，更觉甘如饭稻粱。
宰我粪墙讥敢避，孝先经笥谑兼忘。
忧虞心谢知时雁，安稳身同挂角羊。
要识熙熙不争兢，华胥别是一仙乡。
次韵张甥棠美述志
作者：苏轼
朝代：宋

仲子甘心织屦避万钟，渊明不肯折腰为五斗。一年鸿雁识来往，终日沐猴谁去取。知甥诗意慕两君，读书要在存心久。平生所谈性命奥，长弃不忧金石朽。我今已习鹙子定，犹复晨朝怖头走。刳心先拟谢声名，不作羊邹悲岘首。云梯雨矢集无方，我已中灰同墨守。恐甥自是禹门鳞，未可潜逃入吾薮。琢磨晚觉孟光贤，畏我放言时被肘。甥能锄我青门瓜，正午时来休老手。
次韵张畹
作者：苏轼
朝代：宋

新落霜余两岸隆，尘埃举袂识西风。临淮自古多名士，樽酒相従乐寓公。半日偷闲歌啸，百年暗尽往来中。知君不向穷愁老，尚有清诗气吐虹。
次韵张舜民自御史出倅虢州留别
作者：苏轼
朝代：宋

玉堂给札气如云，初喜湘累复佩银。樊口凄凉已陈迹，班心突兀见长身。江湖前日真成梦，鄠杜他年恐卜邻。此去若容陪坐啸，故应客主尽诗人。
次韵张舜民自御史出倅虢州留别
作者：苏轼
朝代：宋

玉堂给札气如云，初喜湘累复佩银。樊口凄凉已陈迹，（昔与张同游武昌樊口，来诗中及之。）班心突兀见长身。（台吏谓御史立处为班心。）江湖前日真成梦，鄠杜他年恐卜邻。此去若容陪坐啸，故应客主尽诗人。
次韵张舜民自御史出倅虢州留别
作者：苏轼
朝代：宋

玉堂给札气如云，初喜湘纍復佩银。
樊口凄凉已陈迹，班心突兀见长身。
江湖前日真成梦，鄠杜他年恐卜邻。
此去若容陪坐啸，故应客主尽诗人。
次韵徐仲车
作者：苏轼
朝代：宋

恶衣恶食诗愈好，恰是霜松啭春鸟。苍蝇莫乱远鸡声，世上谁如公觉早。八年看我走三州，月自当空水自流。人间扰扰真蝼蚁，应笑人呼作斗牛。
次韵徐仲车
作者：苏轼
朝代：宋

恶衣恶食诗愈好，恰是霜松啭春鸟。
苍蝇莫乱远鸡声，世上谁如公觉早。
八年看我走三州，月自当空水自流。
人间扰扰真蝼蚁，应笑人呼作鬬牛。
次韵徐积
作者：苏轼
朝代：宋

杀鸡未肯邀季路，裹饭先须问子来。但见中年隐槐市，岂知平日赋兰台。海山入梦方东去，风雨留人得暂陪。若说峨嵋眼前是，故乡何处不堪回。
次韵徐积
作者：苏轼
朝代：宋

杀鸡未肯邀季路，裹饭先须问子来。
但见中年隐槐市，岂知平日赋兰台。
海山入梦方东去，风雨留人得暂陪。
若说峨眉眼前是，故乡何处不堪回。
次韵徐积
作者：苏轼
朝代：宋

杀鸡未肯邀季路，裹饭先须问子来。
但见中年隠槐市，岂知平日赋兰台。
海山入梦方东去，风雨留人得暂陪。
若说峨嵋眼前是，故乡何处不堪回。
次韵德麟西湖新成见怀绝句
作者：苏轼
朝代：宋

壶中春色饮中仙，骑鹤东来独惘然。
犹有赵陈同李郭，不妨同泛过湖船。
次韵德麟西糊新成见怀绝句
作者：苏轼
朝代：宋

壶中春色饮中仙，骑鹤东来独惘然。犹有赵、陈同李、郭，不妨同泛过湖船。
次韵惠循二守相会
作者：苏轼
朝代：宋
体裁：七言律诗

共惜相从一寸阴，酒杯虽浅意殊深。且同月下三人影，莫作天涯万里心。东岭近开松菊径，南堂初绝斧斤音。知君善颂如张老，犹望携壶更一临。
次韵晁无咎学士相迎
作者：苏轼
朝代：宋

少年独识晁新城，闭门却扫卷旆旌。胸中自有谈天口，坐却秦军发墨守。有子不为谋置锥，虹霓吞吐忘寒饥。端如太史牛马走，严、徐不敢连尻脽。徘回未用疑相待，枉尺知君有家戒。避人聊复去瀛洲，伴我真能老淮海。梦中仇池千仞岩，便欲揽我青霞幨。且须还家与妇计，我本归路连西南。老来饮酒无人佐，独看红药倾白堕。每到平山忆醉翁，悬知他日君思我。路傍小儿笑相逢，齐歌万事转头空。赖有风流贤别驾，犹堪十里卷春风。
次韵晁无咎学士相迎
作者：苏轼
朝代：宋

少年独识晁新城，闭门却扫卷旆旌。
胸中自有谈天口，坐却秦军发墨守。
有子不为谋置锥，虹霓吞吐忘寒饥。
端如太史牛马走，严徐不敢连尻脽。
徘回未用疑相待，枉尺知君有家戒。
避人聊復去瀛洲，伴我真能老淮海。
梦中仇池千仞巌，便欲揽我青霞幨。
且须还家与妇计，我本归路连西南。
老来饮酒无人佐，独看红药倾白堕。
每到平山忆醉翁，悬知他日君思我。
路傍小儿笑相逢，齐歌万事转头空。
頼有风流贤别驾，犹堪十里卷春风。
次韵景仁留别
作者：苏轼
朝代：宋

公老我亦衰，相见恨不数。临行一杯酒，此意重山岳。歌词白纻清，琴弄黄钟浊。诗新眇难和，饮少仅可学。欲参兵部选，有力谁如荦。且作东诸侯，山城雄鼓角。南游许过我，不惮千里邈。会当闻公来，倒屣发一握。
次韵景仁留别
作者：苏轼
朝代：宋

公老我亦衰，相见恨不数。
临行一杯酒，此意重山岳。
歌词白纻清，琴弄黄钟浊。
诗新眇难和，饮少仅可学。
欲参兵部选，有力谁如荦。
且作东诸侯，山城雄鼓角。
南游许过我，不惮千里邈。
会当闻公来，倒屣髮一握。
次韵景仁留别
作者：苏轼
朝代：宋

公老我亦衰，相见恨不数。
临行一杯酒，此意重山岳。
歌词纻清，琴弄黄钟浊。
诗新眇难和，饮少仅可学。
欲参兵部选，有力谁如荦。
且作东诸侯，山城雄鼓角。
南游许过我，不惮千里邈。
会当闻公来，倒屣发一握。
次韵景文山堂听筝三首
作者：苏轼
朝代：宋

忽忆韩公二妙姝，琵琶筝韵落空无。犹胜江左狂灵运，空斗东昏百草须。马上胡琴塞上姝，郑中丞后有人无。诗成桦烛飘金烬，八尺英公欲燎须。荻花枫叶忆秦姝，切切么弦细欲无。莫把胡琴挑醉客，回看霜戟褚公须。
次韵景文山堂听筝三首
作者：苏轼
朝代：宋

忽忆韩公二妙姝，琵琶筝韵落空无。犹胜江左狂灵运，空斗东昏百草须。马上胡琴塞上姝，郑中丞后有人无。诗成画烛飘金烬，八尺英公欲燎须。荻花枫叶忆秦姝，切切幺弦细欲无。莫把胡琴挑醉客，回看霜戟褚公须。
次韵景文山堂听筝三首·其一
作者：苏轼
朝代：宋

忽忆韩公二妙姝，琵琶筝韵落空无。犹胜江左狂灵运，空斗东昏百草须。
次韵景文山堂听筝三首·其一
作者：苏轼
朝代：宋

忽忆韩公二妙姝，琵琶筝韵落空无。
犹胜江左狂灵运，空鬬东昏百草鬚。
次韵景文山堂听筝三首·其三
作者：苏轼
朝代：宋

荻花枫叶忆秦姝，切切么弦细欲无。莫把胡琴挑醉客，回看霜戟褚公须。
次韵景文山堂听筝三首·其三
作者：苏轼
朝代：宋

荻花枫叶忆秦姝，切切幺絃细欲无。
莫把胡琴挑醉客，回看霜戟褚公鬚。
次韵景文山堂听筝三首·其二
作者：苏轼
朝代：宋

马上胡琴塞上姝，郑中丞后有人无。诗成桦烛飘金烬，八尺英公欲燎须。
次韵景文山堂听筝三首·其二
作者：苏轼
朝代：宋

马上胡琴塞上姝，郑中丞后有人无。
诗成桦烛飘金烬，八尺英公欲燎鬚。
次韵曹九章见赠
作者：苏轼
朝代：宋
体裁：七言律诗

蘧瑗知非我所师，流年已似手中蓍。正平独肯从文举，中散何曾靳孝尼。卖剑买牛真欲老，得钱沽酒更无疑。鸡豚异日为同社，应有千篇唱和诗。
次韵曹九章见赠
作者：苏轼
朝代：宋

蘧瑗知非我所师，流年已似手中蓍。正平独肯従文举，中散何曾靳孝尼。卖剑买牛真欲老，得钱沽酒更无疑。鸡豚异日为同社，应有千篇唱和诗。
次韵曹子方运判雪中同游西湖
作者：苏轼
朝代：宋

词源滟滟波头展，清唱一声岩谷满。未容雪积句先高，岂独湖开心自远。云山已作歌眉浅，山下碧流清似眼。樽前侑酒只新诗，何异书鱼餐蠹简。
次韵曹子方运判雪中同游西湖
作者：苏轼
朝代：宋

词源滟滟波头展，清唱一声巌谷满。
未容雪积句先高，岂独湖开心自远。
云山已作歌眉浅，山下碧流清似眼。
樽前侑酒只新诗，何异书鱼餐蠹简。
次韵曹子方运判雪中同游西湖
作者：苏轼
朝代：宋

词源灩灩波头展，清唱一声岩谷满。未容雪积句先高，岂独湖开心自远。云山已作歌眉浅，山下碧流清似眼。樽前侑酒只新诗，何异书鱼餐蠹简。
次韵曹子方龙山真觉院瑞香花
作者：苏轼
朝代：宋

幽香结浅紫，来自孤云岑。
骨香不自知，色浅意殊深。
移栽青莲宇，遂冠薝卜林。
纫为楚臣佩，散落天女襟。
君持风霜节，耳冷歌笑音。
一逢兰蕙质，稍回铁石心。
置酒要妍暖，养花须晏阴。
及此阴晴间，恐致悭啬霖。
彩云知易散，鷤䳏忧先吟。
明朝便陈迹，试着丹青临。
次韵曹子方龙山真觉院瑞香花
作者：苏轼
朝代：宋

幽香结浅紫，来自孤云岑。骨香不自知，色浅意殊深。移栽青莲宇，遂冠薝卜林。纫为楚臣佩，散落天女襟。君持风霜节，耳冷歌笑音。一逢兰蕙质，稍回铁石心。置酒要妍暖，养花须晏阴。及此阴晴间，恐致悭啬霖。彩云知易散，鷤䳏忧先吟。明朝便陈迹，试著丹青临。
次韵曹子方龙山真觉院瑞香花
作者：苏轼
朝代：宋

幽香结浅紫，来自孤云岑。骨香不自知，色浅意殊深。移栽青莲宇，遂冠薝卜林。纫为楚臣佩，散落天女襟。君持风霜节，耳冷歌笑音。一逢兰蕙质，稍回铁石心。置酒要妍暖，养花须晏阴。及此阴睛间，恐致悭墙霖。彩云智易散，鷤鴃忧先吟。明朝便陈迹，试著丹青临。
次韵曹辅寄壑源试焙新芽
作者：苏轼
朝代：宋

仙山灵雨湿行云，洗遍香肌粉未匀。明月来投玉川子，清风吹破武林春。要知玉雪心肠好，不是膏油首面新。戏作小诗君一笑，従来佳茗似佳人。
次韵曹辅寄壑源试焙新茶
作者：苏轼
朝代：宋
体裁：七言律诗

仙山灵草湿行云，洗遍香肌粉未匀。明月来投玉川子，清风吹破武林春。要知冰雪心肠好，不是膏油首面新。戏作小诗君一笑，从来佳茗似佳人。
次韵曾仲锡元日见寄
作者：苏轼
朝代：宋

萧索东风两鬓华，年年幡胜剪宫花。愁闻塞曲吹芦管，喜见春盘得蓼芽。吾国旧供云泽米，君家新致雪坑茶。燕南异事真堪纪，三寸黄柑擘永嘉。
次韵曾仲锡元日见寄
作者：苏轼
朝代：宋

萧索东风两鬓华，年年幡胜剪宫花。
愁闻塞曲吹芦管，喜见春盘得蓼芽。
吾国旧供云泽米，君家新致雪坑茶。
燕南异事真堪纪，三寸黄甘擘永嘉。
次韵曾仲锡元日见寄
作者：苏轼
朝代：宋

萧索东风两鬓华，年年幡胜剪宫花。
愁闻塞曲吹芦管，喜见春盘得蓼芽。
吾国旧供云泽米，（定武斋酒用苏州米。
）君家新致雪坑茶。
（近得曾坑茶。
）燕南异事真堪记，三寸黄柑擘永嘉。
次韵曾仲锡承议食蜜清生荔支
作者：苏轼
朝代：宋

代北寒齑捣韭萍，奇苞零落似晨星。逢盐久已成枯腊，得蜜犹应是薄刑。欲就左慈求拄杖，便随李白跨沧溟。攀条与立新名字，儿女称呼恐不经。（俗有十八娘荔支。）
次韵曾仲锡承议食蜜渍生荔支
作者：苏轼
朝代：宋

代北寒荠捣韭萍，奇苞零落似晨星。
逢盐久已成枯腊，得蜜犹疑是薄刑。
欲就左慈求拄杖，使随李白跨沧溟。
攀条与立新名字，儿女称呼恐不经。
次韵曾仲锡承议食蜜渍生荔支
作者：苏轼
朝代：宋

代北寒虀捣韭萍，奇苞零落似晨星。
逢盐久已成枯腊，得蜜犹疑是薄刑。
欲就左慈求拄杖，便随李白跨沧溟。
攀条与立新名字，儿女称呼恐不经。
次韵曾仲锡承议食蜜渍生荔支
作者：苏轼
朝代：宋

代北寒齑捣韭萍，奇苞零落似晨星。逢盐久已成枯腊，得蜜犹疑是薄刑。欲就左慈求拄杖，便随李白跨沧溟。攀条与立新名字，儿女称呼恐不经。
次韵曾子开从驾二首
作者：苏轼
朝代：宋

槐街绿暗雨初匀，瑞雾香风满后尘。清庙幸同观济济，丰年喜复接陈陈。雍容已餍天庖赐，俯伏初尝贡茗新。辇路归来闻好语，共惊尧颡类高辛。入仗魂惊愧草莱，一声清跸九门开。晖晖日傍金舆转，习习风从玉宇来。流落生还真一芥，周章危立近三槐。道旁倘有山中旧，问我收身早晚回。眼花错莫鬓霜匀，病马羸骖只自尘。奉引拾遗叨侍从，思归少傅羡朱陈。衰年壮观空惊目，险韵清诗苦斗新。最后数篇君莫厌，捣残椒桂有馀辛。忆观沧海过东莱，日照三山迤逦开。桂观飞楼凌雾起，仙幢宝盖拂天来。不闻宫漏催晨箭，但觉檐阴转古槐。供奉清班非老处，会稽何日乞方回。
次韵曾子开从驾二首 再和二首 其三
作者：苏轼
朝代：宋
体裁：七言律诗

眼花错莫鬓霜匀，病马羸骖只自尘。奉引拾遗叨侍从，思归少傅羡朱陈。衰年壮观空惊目，险韵清诗苦斗新。最后数篇君莫厌，捣残椒桂有馀辛。
次韵曾子开从驾二首·其一
作者：苏轼
朝代：宋

槐街绿暗雨初匀，瑞雾香风满后尘。清庙幸同观济济，丰年喜复接陈陈。雍容已餍天庖赐，俯伏初尝贡茗新。辇路归来闻好语，共惊尧颡类高辛。
次韵曾子开从驾二首·其一
作者：苏轼
朝代：宋

槐街绿暗雨初匀，瑞雾香风满后尘。
清庙幸同观济济，丰年喜復接陈陈。
雍容已餍天庖赐，俯伏初尝贡茗新。
辇路归来闻好语，共惊尧颡类高辛。
次韵曾子开从驾二首·其二
作者：苏轼
朝代：宋

入仗魂惊愧草莱，一声清跸九门开。
晖晖日傍金舆转，习习风从玉宇来。
流落生还真一芥，周章危立近三槐。
道傍倘有山中旧，问我收身早晚回。
次韵曾子开从驾二首·其二
作者：苏轼
朝代：宋

入仗魂惊愧草莱，一声清跸九门开。晖晖日傍金舆转，习习风从玉宇来。流落生还真一芥，周章危立近三槐。道旁倘有山中旧，问我收身早晚回。
次韵曾子开从驾二首·其二
作者：苏轼
朝代：宋
体裁：七言律诗

忆观沧海过东莱，日照三山迤逦开。桂观飞楼凌雾起，仙幢宝盖拂天来。不闻宫漏催晨箭，但觉檐阴转古槐。供奉清班非老处，会稽何日乞方回。
次韵曾子开従驾二首
作者：苏轼
朝代：宋

槐街绿暗雨初匀，瑞雾香风满后尘。清庙幸同观济济，丰年喜复接陈陈。雍容已餍天庖赐，俯伏初尝贡茗新。辇路归来闻好语，共惊尧颡类高辛。入仗魂惊愧草莱，一声清跸九门开。晖晖日傍金舆转，习习风従玉宇来。流落生还真一芥，周章危立近三槐。（学士班近执政。）道傍倘有山中旧，问我收身早晚回。
次韵朱光庭初夏
作者：苏轼
朝代：宋
体裁：七言律诗

朝罢人人识郑崇，直声如在履声中。卧闻疏响梧桐雨，独咏微凉殿阁风。谏苑君方续承业，醉乡我欲访无功。陶然一枕谁呼觉，牛蚁初除病后聪。
次韵朱光庭初夏
作者：苏轼
朝代：宋

朝罢人人识郑崇，直声如在履声中。卧闻疏响梧桐雨，独咏微凉殿阁风。谏苑君方续承业，醉乡我欲访无功。陶然一枕谁呼觉，牛蚁新除病后聪。
次韵朱光庭喜雨
作者：苏轼
朝代：宋
体裁：五言律诗

久苦赵盾日，欣逢傅说霖。坐知千里足，初觉两河深。破屋常持伞，无薪欲爨琴。清诗似庭燎，虽美未忘箴。
次韵李修孺留别二首
作者：苏轼
朝代：宋

十年流落敢言归，鱼鸟江湖只自知。
岂意青天扫云雾，尽呼黄发寄安危。
风流吾子真前辈，人物他年记一时。
我欲折繻留此老，缁衣谁作好贤诗。
此生别袖几回麾，梦里黄州空自疑。
何处青山不堪老，当年明月巧相随。
穷通等是思家意，衰病难堪送客悲。
好去江鱼煮江水，剑南归路有姜诗。
次韵李修孺留别二首
作者：苏轼
朝代：宋

十年流落敢言归，鱼鸟江湖只自知。岂意青天扫云雾，尽呼黄发寄安危。风流吾子真前辈，人物他年记一时。我欲折繻留此老，缁衣谁作好贤诗。此生别袖几回麾，梦里黄州空自疑。何处青山不堪老，当时明月巧相随。穷通等是思家意，衰病难堪送客悲。好去江鱼煮江水，剑南归路有姜诗。
次韵李修孺留别二首·其一
作者：苏轼
朝代：宋

十年流落敢言归，鱼鸟江湖只自知。岂意青天扫云雾，尽呼黄发寄安危。风流吾子真前辈，人物他年记一时。我欲折繻留此老，缁衣谁作好贤诗。
次韵李修孺留别二首·其一
作者：苏轼
朝代：宋

十年流落敢言归，鱼鸟江湖只自知。
岂意青天扫云雾，尽呼黄髮寄安危。
风流吾子真前辈，人物他年记一时。
我欲折繻留此老，缁衣谁作好贤诗。
次韵李修孺留别二首·其二
作者：苏轼
朝代：宋

此生别袖几回麾，梦裏黄州空自疑。
何处青山不堪老，当时明月巧相随。
穷通等是思家意，衰病难堪送客悲。
好去江鱼煮江水，剑南归路有姜诗。
次韵李修孺留别二首·其二
作者：苏轼
朝代：宋

此生别袖几回麾，梦里黄州空自疑。何处青山不堪老，当时明月巧相随。穷通等是思家意，衰病难堪送客悲。好去江鱼煮江水，剑南归路有姜诗。
次韵李公择梅花
作者：苏轼
朝代：宋

诗人固长贫，日午饥未动。偶然得一饱，万象困嘲弄。寻花不论命，爱雪长忍冻。天公非不怜，听饱即喧哄。君为三郡守，所至满宾従。江湖常在眼，诗酒事豪纵。奉使今折磨，清比于陵仲。永怀茶山下，携妓修春贡。更忆槛泉亭，插花云髻重。萧然卧灊麓，愁听春禽哢。忽见早梅花，不饮但孤讽。诗成独寄我，字字愈头痛。嗟君本侍臣，笔橐従上雍。脱靴吟芍药，给札赋云梦。何人慰流落，嘉aa21天为种。杯倾笛中吟，帽拂果下鞚。感时念羁旅，此意吾侪共。故山亦何有，桐花集幺凤。君亦忆匡庐，归扫藏书洞。何当种此花，各抱汉阴瓮。
次韵李公择梅花
作者：苏轼
朝代：宋

诗人固长贫，日午饥未动。
偶然得一饱，万象困嘲弄。
寻花不论命，爱雪长忍冻。
天公非不怜，听饱即喧鬨。
君为三郡守，所至满宾从。
江湖常在眼，诗酒事豪纵。
奉使今折磨，清比于陵仲。
永怀茶山下，携妓修春贡。
更忆槛泉亭，插花云髻重。
萧然卧灊麓，愁听春禽咔。
忽见早梅花，不饮但孤讽。
诗成独寄我，字字愈头痛。
嗟君本侍臣，笔橐从上雍。
脱靴吟芍药，给札赋云梦。
何人慰流落，嘉蘤天为种。
杯倾笛中吟，帽拂果下鞚。
感时念羁旅，此意吾侪共。
故山今何有，桐花集幺凤。
君亦忆匡庐，归扫藏书洞。
何当种此花，各抱汉阴瓮。
次韵李公择梅花
作者：苏轼
朝代：宋

诗人固长贫，日午饥未动。偶然得一饱，万象困嘲弄。寻花不论命，爱雪长忍冻。天公非不怜，听饱既喧鬨。君为三郡守，所至满宾从。江湖常在眼，诗酒事豪纵。奉使今折磨，清比于陵仲。永怀茶山下，携妓修春贡。更忆槛泉亭，插花云髻重。萧然卧灊麓，愁听春禽哢。忽见早梅花，不饮但孤讽。诗成独寄我，字字愈头痛。嗟君本侍臣，笔橐从上雍。脱靴吟芍药，给札赋云梦。何人慰流落，嘉蘤天为种。杯倾笛中吟，帽拂果下鞚。感时念羁旅，此意吾侪共。故山亦何有，桐花集么凤。君亦忆匡庐，归扫藏书洞。何当种此花，各抱汉阴瓮。
次韵李端叔谢送牛戬《鸳鸯竹石图》
作者：苏轼
朝代：宋

闻君谈西戎，废食忘早晚。王师本不陈，贼垒何足刬。守边在得士，此语要而简。知君论将口，似予识画眼。笑指尘壁间，此是老牛戬。平生师卫玠，非意尝理遣。愬君定何人，未用市朝显。置之勿复道，世俗固多舛。归去亦何须，单车度殽渑。如虫得羽化，已脱安用茧。家书空万轴，凉暴困舒卷。念当扫长物，闭息默自煖。此画聊付君，幽处得小展。新诗勿纵笔，群吠惊邑犬。时来未可知，妙斲待轮扁。
次韵李端叔谢送牛戬鸳鸯竹石图
作者：苏轼
朝代：宋

闻君谈西戎，废食忘早晚。
王师本不陈，贼垒何足刬。
守边在得士，此语要而简。
知君论将口，似予识画眼。
笑指尘壁间，此是老牛戬。
平生师卫玠，非意尝理遣。
愬君定何人，未用市朝显。
置之勿復道，世俗固多舛。
归去亦何须，单车度殽渑。
如虫得羽化，已脱安用茧。
家书空万轴，凉暴困舒卷。
念当扫长物，闭息默自暖。
此画聊付君，幽处得小展。
新诗勿纵笔，羣吠惊邑犬。
时来未可知，妙斲待轮扁。
次韵李端叔谢送牛戬鸳鸯竹石图
作者：苏轼
朝代：宋

闻君谈西戎，废食忘早晚。王师本不陈，贼垒何足刬。守边在得士，此语要而简。知君论将口，似我识画眼。笑指尘壁间，此是老牛戬。平生师卫玠，非意常理遣。诉君定何人，未用市朝显。置之勿复道，世俗固多舛。归去亦何须，单车渡殽渑。如虫得羽化，已脱安用茧。家书空万轴，凉曝困舒卷。念当扫长物，闭息默自暖。此画聊付君，幽处得小展。新诗勿纵笔，群吠惊邑犬。时来未可知，妙斫待轮扁。
次韵李端叔送保倅翟安常赴阙兼寄子由
作者：苏轼
朝代：宋

中山保塞两穷边，卧治雍容已百年。
顾我迂愚分竹使，与君谈笑用蒲鞭。
松荒三径思元亮，草合平池忆惠连。
白髮归心凭说与，古来谁似两疏贤。
次韵李端叔送保倅翟安常赴阙，兼寄子由
作者：苏轼
朝代：宋

中山保塞两穷边，卧治雍容已百年。顾我迂愚分竹使，与君谈笑用蒲鞭。松荒三径思元亮，草合平池忆惠连。白发归心凭说与，古来谁似两疏贤。
次韵李邦直感旧
作者：苏轼
朝代：宋

驺骑传呼出跨坊，簿书填委入充堂。
谁教按部如何武，只许清尊对孟光。
婉娩有时来入梦，温柔何日听还乡。
酸寒病守尤堪笑，千步空余仆射场。
次韵李邦直感旧
作者：苏轼
朝代：宋

驺骑传呼出跨坊，簿书填委入充堂。谁教按部如何武，只许清尊对孟光。婉娩有时来入梦，温柔何日听还乡。酸寒病守尤堪笑，千步空馀仆射场。
次韵李邦直感旧
作者：苏轼
朝代：宋

驺骑传呼出跨坊，簿书填委入充堂。谁教按部如何武，只许清樽对孟光。婉娩有时来入梦，温柔何日听还乡。酸寒病守忧堪笑，千步空余仆射场。
次韵杨公济奉议梅花十首
作者：苏轼
朝代：宋

梅梢春色弄微和，作意南枝剪刻多。月黑林间逢缟袂，霸陵醉尉误谁何。相逢月下是瑶台，藉草清樽连夜开。明日酒醒应满地，空令饥鹤啄莓苔。绿发寻春湖畔回，万松岭上一枝开。而今纵老霜根在，得见刘郎又独来。月地云阶漫一樽，玉奴终不负东昏。临春、结绮荒荆棘，谁信幽香是返魂。日出冰凘散水花，野梅官柳渐攲斜。西郊欲就诗人饮，黄四娘东子美家。君知早落坐先开，莫著新诗句句催。岭北霜枝最多思，忍寒留待使君来。冰盘未荐含酸子，雪岭先看耐冻枝。应笑春风木芍药，丰肌弱骨要人医。寒雀喧喧冻不飞，绕林空啅未开枝。多情好与风流伴，不到双双燕语时。鲛绡剪碎玉簪轻，檀晕妆成雪月明。肯伴老人春一醉，悬知欲落更多情。缟裙练帨玉川家，肝胆清新冷不邪。秾李争春犹办此，更教踏雪看梅花。
次韵杨公济奉议梅花十首·其三
作者：苏轼
朝代：宋

绿髮寻春湖畔回，万松岭上一枝开。
而今纵老霜根在，得见刘郎又独来。
次韵杨公济奉议梅花十首·其九
作者：苏轼
朝代：宋

鲛绡剪碎玉簪轻，檀晕粧成雪月明。
肯伴老人春一醉，悬知欲落更多情。
次韵杨公济奉议梅花十首·其二
作者：苏轼
朝代：宋
体裁：七言绝句

相逢月下是瑶台，藉草清樽连夜开。明日酒醒应满地，空令饥鹤啄莓苔。
次韵杨公济奉议梅花十首·其五
作者：苏轼
朝代：宋

日出冰凘散水花，野梅官柳渐攲斜。西郊欲就诗人饮，黄四娘东子美家。
次韵杨公济奉议梅花十首·其五
作者：苏轼
朝代：宋

日出冰凘散水花，野梅官柳渐敧斜。
西郊欲就诗人饮，黄四娘东子美家。
次韵杨公济奉议梅花十首·其八
作者：苏轼
朝代：宋

寒雀喧喧冻不飞，绕林空啅未开枝。多情好与风流伴，不到双双燕语时。
次韵杨公济奉议梅花十首·其八
作者：苏轼
朝代：宋

寒雀喧喧冻不飞，遶林空啅未开枝。
多情好与风流伴，不到双双燕子时。
次韵杨公济奉议梅花十首·其六
作者：苏轼
朝代：宋

君知早落坐先开，莫着新诗句句催。
岭北霜枝最多思，忍寒留待使君来。
次韵杨公济奉议梅花十首·其十
作者：苏轼
朝代：宋
体裁：七言绝句

缟裙练帨玉川家，肝胆清新冷不邪。秾李争春犹办此，更教踏雪看梅花。
次韵杨公济奉议梅花十首·其四
作者：苏轼
朝代：宋

月地云阶漫一樽，玉奴终不负东昏。临春、结绮荒荆棘，谁信幽香是返魂。
次韵杨次公惠径山龙井水
作者：苏轼
朝代：宋

漏尽鸡号厌夜行，年来小器溢瓶罂。
弃官纵未归东海，罢郡犹堪作水衡。
幻色将空眼先暗，胜游无碍脚殊轻。
空烦远致龙渊水，宁復临池似伯英。
次韵杨次公惠径山龙井水（龙井水洗病眼有效
作者：苏轼
朝代：宋
体裁：七言律诗

漏尽鸡号厌夜行，年来小器溢瓶罂。弃官纵未归东海，罢郡犹堪作水衡。幻色将空眼先暗，胜游无碍脚殊轻。空烦远致龙渊水，宁复临池似伯英。
次韵杨褒早春
作者：苏轼
朝代：宋

穷巷凄凉苦未和，君家庭院得春多。不辞瘦马冲残雪，来听佳人唱《踏莎》。破恨径须烦曲蘖，增年谁复怨羲娥。良辰乐事古难并，白发青衫我亦歌。细雨郊园聊种菜，冷官门户可张罗。放朝三日君恩重，睡美不知身在何。
次韵杨褒早春
作者：苏轼
朝代：宋

穷巷凄凉苦未和，君家庭院得春多。
不辞瘦马衝残雪，来听佳人唱踏莎。
破恨径须烦曲糵，增年谁復怨羲娥。
良辰乐事古难并，白髮青衫我亦歌。
细雨郊园聊种菜，冷官门户可张罗。
放朝三日君恩重，睡美不知身在何。
次韵杨褒早春
作者：苏轼
朝代：宋

穷巷凄凉苦未和，君家庭院得春多。
不辞瘦马骑冲雪，来听佳人暗踏莎。
破恨径须烦麹糵，增年谁复怨羲娥。
良辰乐事古难并，白发青衫我亦歌。
细雨郊园聊种菜，冷官门户可张罗。
放朝三日君恩重，睡美不知身在何。
次韵杭人裴维甫
作者：苏轼
朝代：宋

余杭门外叶飞秋，尚记居人挽去舟。一别临平山上塔，五年云梦泽南州。凄凉楚些缘吾发，邂逅秦淮为子留。寄谢西湖旧风月，故应时许梦中游。
次韵杭人裴维甫
作者：苏轼
朝代：宋

馀杭门外叶飞秋，尚记居人挽去舟。一别临平山上塔，五年云梦泽南州。凄凉楚些缘吾发，邂逅秦淮为子留。寄谢西湖旧风月，故应时许梦中游。
次韵林子中、王彦祖唱酬
作者：苏轼
朝代：宋

早知身寄一沤中，晚节尤惊落木风。昨梦已论三世事，岁寒犹喜五人同。雨馀北固山围座，春尽西湖水映空。差胜四明狂监在，更将老眼犯尘红。
次韵林子中春日新堤书事见寄
作者：苏轼
朝代：宋

东都寄食似孤云，aa36被真成一宿宾。收得玉堂挥翰手，却为淮月弄舟人。羡君湖上斋摇碧，笑我花时甑有尘。为报年来杀风景，连江梦雨不知春。（来诗有芍药春之句。扬州近岁率为此会，用花十余万枝，吏缘为奸，民极病之，故罢此会。）
次韵林子中春日新堤书事见寄
作者：苏轼
朝代：宋

东都寄食似浮云，幞被真成一宿宾。
收得玉堂挥翰手，却为淮月弄舟人。
羡君湖上斋摇碧，笑我花时甑有尘。
为报年来杀风景，连江梦雨不知春。
次韵林子中春日新堤书事见寄
作者：苏轼
朝代：宋

东都寄食似浮云，襆被真成一宿宾。收得玉堂挥翰手，却为淮月弄舟人。羡君湖上斋摇碧，笑我花时甑有尘。为报年来杀风景，连江梦雨不知春。
次韵林子中王彦祖唱酬
作者：苏轼
朝代：宋

早知身寄一沤中，晚节尤惊落木风。
昨梦已论三世事，岁寒犹喜五人同。
雨余北固山围座，春尽西湖水映空。
差胜四明狂监在，更将老眼犯尘红。
次韵林子中王彦祖唱酬
作者：苏轼
朝代：宋

早知身寄一沤中，晚节尤惊落木风。（近闻莘老、公择皆逝，故有此句。）昨梦已论三世事，岁寒犹喜五人同。（轼与子中、彦祖、子敦、完夫同试举人景德寺，今皆健。）雨余北固山围座，春尽西湖水映空。差胜四明狂监在，更将老眼犯尘红。
次韵林子中蒜山亭见寄
作者：苏轼
朝代：宋
体裁：七言律诗

奇逸多闻老敬通，何人慷慨解怜翁。十年簿领催衰白，一笑江山发醉红。闻道赋诗临北固，未应举扇向西风。叩头莫唤无家客，归扫岷峨一亩宫。
次韵林子中见寄
作者：苏轼
朝代：宋
体裁：七言律诗

飘零洛社数遗民，诗酒当年困恶宾。元亮本无适俗韵，孝章要是有名人。蒜山小隐虽为客，江水西来亦带岷。卷却西湖千顷葑，笑看鱼尾更莘莘。
次韵林子中见寄
作者：苏轼
朝代：宋

飘零洛社数遗民，诗酒当年困恶宾。
元亮本无适俗韵，孝章要是有名人。
蒜山小隠虽为客，江水西来亦带岷。
卷却西湖千顷葑，笑看鱼尾更莘莘。
次韵柳子玉二首 其一 地炉
作者：苏轼
朝代：宋

细声蚯蚓发银瓶，拥褐横眠天未明。衰鬓镊残攲雪领，壮心降尽倒风旌。自称丹灶锱铢火，倦听山城长短更。闻道床头惟竹几，夫人应不解卿卿。
次韵柳子玉二首 其二 纸帐
作者：苏轼
朝代：宋

乱文龟壳细相连，惯卧青绫恐未便。洁似僧巾白㲲布，暖于蛮帐紫茸毡。锦衾速卷持还客，破屋那愁仰见天。但恐娇儿还恶睡，夜深踏裂不成眠。
次韵柳子玉二首 其二 纸帐
作者：苏轼
朝代：宋
体裁：七言律诗

乱文龟壳细相连，惯卧青绫恐未便。洁似僧巾白氎布，暖于蛮帐紫茸毡。锦衾速卷持还客，破屋那愁仰见天。但恐娇儿还恶睡，夜深踏裂不成眠。
次韵柳子玉二首·地炉
作者：苏轼
朝代：宋

细声蚯蚓发银瓶，拥褐横眠天未明。衰鬓镊残攲雪领，壮心降尽倒风旌。自称丹灶锱铢火，倦听山城长短更。闻道床头惟竹几，夫人应不解卿卿。乱文龟壳细相连，惯卧青绫恐未便。洁似僧巾白㲲布，暖于蛮帐紫茸毡。锦衾速卷持还客，破屋那愁仰见天。但恐娇儿还恶睡，夜深踏裂不成眠。
次韵柳子玉二首·地炉
作者：苏轼
朝代：宋

细声蚯蚓发银瓶，拥褐横眠天未明。
衰鬓镊残敧雪领，壮心降尽倒风旌。
自称丹竈锱铢火，倦听山城长短更。
闻道床头惟竹几，夫人应不解卿卿。
次韵柳子玉二首·纸帐
作者：苏轼
朝代：宋

乱文龟壳殳细相连，惯卧青绫恐未便。
洁似僧巾白氎布，暖于蛮帐紫茸毡。
锦衾速卷持还客，破屋那愁仰见天。
但恐娇儿还恶睡，夜深踏裂不成眠。
次韵柳子玉二首·纸帐
作者：苏轼
朝代：宋

乱文龟殻细相连，惯卧青绫恐未便。
洁似僧巾白㲲布，暖于蛮帐紫茸毡。
锦衾速卷持还客，破屋那愁仰见天。
但恐娇儿还恶睡，夜深踏裂不成眠。
次韵柳子玉二首地炉
作者：苏轼
朝代：宋

细声蚯蚓发银瓶，拥褐横眠天未明。衰鬓镊残欹雪领，壮心降尽倒风旌。自称丹灶锱铢火，倦听山城长短更。闻道床头惟竹几，夫人应不解卿卿。（自谓竹几为竹夫人。）
次韵柳子玉见寄
作者：苏轼
朝代：宋
体裁：七言律诗

薄雷轻雨晓晴初，陌上春泥未溅裾。行乐及时虽有酒，出门无侣漫看书。遥知寒食催归骑，定把鸱夷载后车。他日见邀须强起，不应辞病似相如。
次韵柳子玉过陈绝粮二首
作者：苏轼
朝代：宋

如我自观犹可厌，非君谁复肯相寻。图书跌宕悲年老，灯火青荧语夜深。早岁便怀齐物志，微官敢有济时心。南行千里何事成，一听秋涛万鼓音。
次韵柳子玉过陈绝粮二首
作者：苏轼
朝代：宋

风雨萧萧夜晦迷，不须鸣叫强知时。多才久被天公怪，阙食惟应爨妇知。杜叟挽衣那及胫，颜公食粥敢言炊。诗人情味真尝遍，试问于今底处亏。如我自观犹可厌，非君谁复肯相寻。图书跌宕悲年老，灯火青荧语夜深。早岁便怀齐物志，微官敢有济时心。南行千里成何事，一听秋涛万鼓音。
次韵柳子玉过陈绝粮二首·其一
作者：苏轼
朝代：宋
体裁：七言律诗

风雨萧萧夜晦迷，不须鸣叫强知时。多才久被天公怪，阙食惟应爨妇知。杜叟挽衣那及胫，颜公食粥敢言炊。诗人情味真尝遍，试问于今底处亏。
次韵柳子玉过陈绝粮二首·其二
作者：苏轼
朝代：宋

如我自观犹可厌，非君谁复肯相寻。图书跌宕悲年老，灯火青荧语夜深。早岁便怀齐物志，微官敢有济时心。南行千里成何事，一听秋涛万鼓音。
次韵柳子玉过陈绝粮二首·其二
作者：苏轼
朝代：宋

如我自观犹可厌，非君谁復肯相寻。
图书跌宕悲年老，灯火青荧语夜深。
早岁便怀齐物志，微官敢有济时心。
南行千里成何事，一听秋涛万鼓音。
次韵正辅同游白水山
作者：苏轼
朝代：宋

祇知楚越为天涯，不知肝胆非一家。
此身如綫自萦绕，左旋右转随缫车。
误抛山林入朝市，平地咫尺千褒斜。
欲从稚川隠罗浮，先与灵运开永嘉。
首参虞舜款韶石，次谒六祖登南华。
仙山一见五色羽，雪树两摘南枝花。
赤鱼白蟹箸屡下，黄柑绿橘笾常加。
糖霜不待蜀客寄，荔支莫信闽人夸。
恣倾白蜜收五棱，细劚黄土栽三桠。
朱明洞裏得灵草，翩然放杖凌苍霞。
岂无轩车驾熟鹿，亦有鼓吹号寒蛙。
山人劝酒不用勺，石上自有樽罍漥。
径从此路朝玉阙，千里莫遣毫釐差。
故人日夜望我归，相迎欲到长风沙。
岂知乘槎天女侧，独倚云机看织纱。
世间谁似老兄弟，笃爱不復相疵瑕。
相携行到水穷处，庶几一见留子嗟。
千年枸杞常夜吠，无数草棘工藏遮。
但令凡心一洗濯，神人仙药不我遐。
山中归来万想灭，岂復回顾双云鸦。
次韵正辅同游白水山
作者：苏轼
朝代：宋

祇知楚越为天涯，不知肝胆非一家。此身如线自萦绕，左旋右转随缫车。误抛山林入朝市，平地咫尺千褒斜。欲从稚川隐罗浮，先与灵运开永嘉。首参虞舜款韶石，次谒六祖登南华。仙山一见五色羽，雪树两摘南枝花。赤鱼白蟹箸屡下，黄柑绿橘笾常加。糖霜不待蜀客寄，荔支莫信闽人誇。恣倾白蜜收五棱，细斸黄土栽三桠。朱明洞裹得灵草，翩然放杖凌苍霞。岂无轩车驾熟鹿，亦有鼓吹号寒蛙。山人劝酒不用勺，石上自有樽罍洼。径从此路朝玉阙，千里莫遣毫釐差。故人日夜望我归，相迎欲到长风沙。岂知乘槎天女侧，独倚云机看织纱。世间谁似老兄弟，笃爱不复相疵瑕。相携行到水穷处，庶几一见留子嗟。千年枸杞常夜吠，无数草棘工藏遮。但令凡心一洗濯，神人仙药不我遐。山中归来万想灭，岂复回顾双云鸦。
次韵正辅表兄江行见桃花
作者：苏轼
朝代：宋

曲士赋《怀沙》，草木伤莽莽。德人无荆棘，坐失岭峤阻。我兄瑚琏姿，流落瘴江浦。净眼见桃花，纷纷堕红雨。萧然振衣裓，笑问散花女。我观解语花，粉色如黄土。一言破千偈，况尔初不语。可怜一转话，他日如何举。故复此微吟，聊和鸥鸦橹。江边闲草木，闲客当为主。尔来子美瘦，正坐作诗苦。袖手焚笔砚，清篇真漫与。愿兄理北辕，六辔去如组。上林桃花开，水暖鸿北翥。
次韵正辅表兄江行见桃花
作者：苏轼
朝代：宋

曲士赋怀沙，草木伤莽莽。
德人无荆棘，坐失岭峤阻。
我兄瑚琏姿，流落瘴江浦。
浄眼见桃花，纷纷堕红雨。
萧然振衣裓，笑问散花女。
我观解语花，粉色如黄土。
一言破千偈，况尔初不语。
可怜一转话，他日如何举。
故復此微吟，聊和鸥鸦橹。
江边闲草木，闲客当为主。
尔来子美瘦，正坐作诗苦。
袖手焚笔研，清篇真漫与。
愿兄理北辕，六辔去如组。
上林桃花开，水暖鸿北翥。
次韵段缝见赠
作者：苏轼
朝代：宋
体裁：七言律诗

季子东周负郭田，须知力穑是家传。细思种薤五十本，大胜取禾三百廛。若得与君连北巷，故应终老忘西川。短衣匹马非吾事，只拟关门不问天。
次韵毛滂法曹感雨
作者：苏轼
朝代：宋

江南佳公子，遗我锦绣端。揽之温如春，公子焉得寒。兴雨自有时，肤寸便濛？。敛藏以自润，牛斗何足干。空庭月与影，强结三友欢。我岂不足欤，要此清团团。欲欢在一醉，常恐樽中乾。舍酒尚可乐，明珠如弹丸。但恐千仞雀，匆匆发虚弹。迨子闲暇时，种子田中丹。一朝涉世故，空腹容欺谩。我顷在东坡，秋菊为夕餐。永愧坡间人，布褐为我完。雪堂初覆瓦，上簟无下莞。时时亦设客，每醉筒辄殚。一笑便倾倒，五年得轻安。公子岂我徒，衣钵传一箪。定非郊与岛，笔势江河宽。悲吟古寺中，穿帷雪漫漫。他年记此味，芋火对懒残。
次韵毛滂法曹感雨
作者：苏轼
朝代：宋
体裁：古风

江南佳公子，遗我锦绣端。揽之温如春，公子焉得寒。兴雨自有时，肤寸便濛�。敛藏以自润，牛斗何足干。空庭月与影，强结三友欢。我岂不足欤，要此清团团。欲欢在一醉，常恐樽中乾。舍酒尚可乐，明珠如弹丸。但恐千仞雀，匆匆发虚弹。迨子闲暇时，种子田中丹。一朝涉世故，空腹容欺谩。我顷在东坡，秋菊为夕餐。永愧坡间人，布褐为我完。雪堂初覆瓦，上簟无下莞。时时亦设客，每醉筒辄殚。一笑便倾倒，五年得轻安。公子岂我徒，衣钵传一箪。定非郊与岛，笔势江河宽。悲吟古寺中，穿帷雪漫漫。他年记此味，芋火对懒残。
次韵毛滂法曹感雨
作者：苏轼
朝代：宋

江南佳公子，遗我锦绣端。
揽之温如春，公子焉得寒。
兴雨自有时，肤寸便蒙𩆓。
敛藏以自润，牛斗何足干。
空庭月与影，强结三友欢。
我岂不足欤，要此清团团。
欲欢在一醉，常恐樽中干。
舍酒尚可乐，明珠如弹丸。
但恐千仞雀，匆匆发虚弹。
迨子闲暇时，种子田中丹。
一朝涉世故，空腹容欺谩。
我顷在东坡，秋菊为夕餐。
永愧坡间人，布褐为我完。
雪堂初覆瓦，上簟无下莞。
时时亦设客，每醉筒辄殚。
一笑便倾倒，五年得轻安。
公子岂我徒，衣钵传一箪。
定非郊与岛，笔势江河宽。
悲吟古寺中，穿帷雪漫漫。
他年记此味，芋火对懒残。
次韵毛滂法曹感雨诗
作者：苏轼
朝代：宋

江南佳公子，遗我锦绣端。
揽之温如春，公子焉得寒。
兴雨自有时，肤寸便濛{？漫}。
敛藏以自润，牛斗何足干。
空庭月与影，强结三友欢。
我岂不足欤，要此清团团。
所欢在一醉，常恐樽中干。
舍酒尚可乐，明珠如弹丸。
但恐千仞雀，忽忽发虚弹。
迨子闲暇时，种子田中丹。
一朝涉世故，空腹容欺谩。
我顷在东坡，秋菊为夕餐。
永愧坡间人，布褐为我完。
雪堂初覆瓦，上簟无下莞。
时时亦设客，每醉筒辄殚。
一笑便倾倒，五年得轻安。
公子岂我徒，衣钵传一箪。
定非郊与岛，笔势江河宽。
悲吟古寺中，穿帷雪漫漫。
他年记此味，芋火对懒残。
次韵水官诗
作者：苏轼
朝代：宋

高人岂学画，用笔乃其天。譬如善游人，一一能操船。阎子本缝掖，畴昔慕云、渊。丹青偶为戏，染指初尝鼋。爱之不自已，笔势如风翻。传闻贞观中，左衽解椎鬟。南夷羞白雉，佛国贡青莲。诏令拟王会，别殿写戎蛮。熊冠金络额，豹袖拥幡旃。传入应门内，俯伏脱剑弮。天姿俨龙凤，杂沓朝鹏鳣。神功与绝迹，后世两莫扳。自从李氏亡，群盗窃山川。长安三日火，至宝随飞烟。尚有脱身者，漂流东出关。三官岂容独，得此今已偏。吁嗟至神物，会合当有年。京城诸权贵，欲取百计难。赠以玉如意，岂能动高禅。惟应一篇诗，皎若画在前。
次韵水官诗
作者：苏轼
朝代：宋

高人岂学画，用笔乃其天。譬如善游人，一一能操船。阎子本缝掖，畴昔慕云渊。丹青偶为戏，染指初尝鼋。爱之不自已，笔势如风翻。传闻贞观中，左衽解椎鬟。南夷羞白雉，佛国贡青莲。诏令拟王会，别殿写戎蛮。熊冠金络额，豹袖拥旛旃。传入应门内，俯伏脱剑弮。天姿俨龙凤，杂沓朝鹏鱣。神功与绝迹，後世两莫扳。自从李氏亡，群盗窃山川。长安三日火，至宝随飞烟。尚有脱身者，漂流东出关。三官岂容独，得此今已偏。吁嗟至神物，会合当有年。京城诸权贵，欲取百计难。赠以玉如意，岂能动高禅。惟应一篇诗，皎若画在前。
次韵水官诗
作者：苏轼
朝代：宋

高人岂学画，用笔乃其天。
譬如善游人，一一能操船。
阎子本缝掖，畴昔慕云渊。
丹青偶为戏，染指初尝鼋。
爱之不自已，笔势如风翻。
传闻贞观中，左衽解椎鬟。
南夷羞白雉，佛国贡青莲。
诏令拟王会，别殿写戎蛮。
熊冠金络额，豹袖拥旛旜。
传入应门内，俯伏脱剑弮。
天姿俨龙凤，杂沓朝鹏鳣。
神功与绝迹，后世两莫扳。
自从李氏亡，群盗窃山川。
长安三日火，至宝随飞烟。
尚有脱身者，漂流出东关。
三官岂容独，得此今已编。
吁嗟至神物，会合当有年。
京城诸权贵，欲取百计难。
赠以玉如意，岂能动高禅。
惟应一篇诗，皎若画在前。
次韵水官诗？并引原收有老泉水官诗，今删？
作者：苏轼
朝代：宋

净因大觉琏师，以阎立本画水官遗编礼公。公既报之以诗，谓某：汝亦作。某顿首再拜次韵，仍录二诗为一卷以献。高人岂学画，用笔乃其天。譬如善游人，一一能操船。阎子本逢掖，畴昔慕云渊。丹青偶为戏，染指初尝鼋。爱之不自已，笔势如风翻。传闻贞观中，左衽解椎鬟。南夷羞白雉，佛国贡青莲。诏令拟王会，别殿写戎蛮。熊冠金络额，豹袖拥幡aa44。传入应门内，俯伏脱剑弮。天姿俨龙凤，杂沓朝鹏鳣。神功与绝迹，后世两莫扳。自従李氏亡，群盗窃山川。长安三日火，至宝随飞烟。尚有脱身者，漂流出东关。三官岂容独，得此今已编。吁嗟至神物，会合当有年。京城诸权贵，欲取百计难。赠以玉如意，岂能动高禅。信应一篇诗，皎若画在前。
次韵江晦叔二首
作者：苏轼
朝代：宋

人老家何在，龙眠雨未惊。
酒船回太白，稚子候渊明。
幸与登仙郭，同依坐啸成。
小楼看月上，剧饮到参横。
钟鼓江南岸，归来梦自惊。
浮云世事改，孤月此心明。
雨已倾盆落，诗仍翻水成。
二江争送客，木杪看桥横。
次韵江晦叔二首
作者：苏轼
朝代：宋

人老家何在，龙眠雨未惊。酒船回太白，稚子候渊明。幸与登仙郭，同依坐啸成。小楼看月上，剧饮到参横。钟鼓江南岸，归来梦自惊。浮云时事改，孤月此心明。雨已倾盆落，诗仍翻水成。二江争送客，木杪看桥横。
次韵江晦叔二首·其一
作者：苏轼
朝代：宋
体裁：五言律诗

人老家何在，龙眠雨未惊。酒船回太白，稚子候渊明。幸与登仙郭，同依坐啸成。小楼看月上，剧饮到参横。
次韵江晦叔二首·其二
作者：苏轼
朝代：宋
体裁：五言律诗

钟鼓江南岸，归来梦自惊。浮云时事改，孤月此心明。雨已倾盆落，诗仍翻水成。二江争送客，木杪看桥横。
次韵江晦叔兼呈器之
作者：苏轼
朝代：宋
体裁：七言律诗

横空初不跨鹏鳌，但觉胡床步步高。一枕昼眠春有梦，扁舟夜渡海无涛。归来又见颠茶陆，多病仍逢止酒陶。笑说南荒底处所，祇今榕叶下庭皋。
次韵江晦叔兼呈器之
作者：苏轼
朝代：宋

横空初不跨鹏鳌，位觉胡床步步高。？器之言尝梦飞，自觉身与所坐床皆起空中。？一枕昼眠春有梦，扁舟夜渡海无涛。归来又见颠茶陆，？往在钱塘尝语晦叔，陆羽茶颠，君亦然。？多病仍逢止酒陶。？陶渊明有《止酒》诗。器之少时饮量无敌，今不复饮矣。？笑说南荒底处所，只今榕叶下亭皋。
次韵沈长官三首
作者：苏轼
朝代：宋

家山何在两忘归，杯酒相逢慎勿违。
不独饭山嘲我瘦，也应糠核怪君肥。
男婚已毕女将归，累尽身轻志莫违。
闻道山中食无肉，玉池清水自生肥。
造物知吾久念归，似怜衰病不相违。
风来震泽帆初饱，雨入松江水渐肥。
次韵沈长官三首
作者：苏轼
朝代：宋

家山何在两忘归，杯酒相逢慎勿违。不独饭山嘲我瘦，也应糠覈怪君肥。男婚已毕女将归，累尽身轻志莫违。闻道山中食无肉，玉池清水自生肥。造物知吾久念归，似怜衰病不相违。风来震泽帆初饱，雨入松江水渐肥。
次韵沈长官三首·其一
作者：苏轼
朝代：宋
体裁：七言绝句

家山何在两忘归，杯酒相逢慎勿违。不独饭山嘲我瘦，也应糠覈怪君肥。
次韵沈长官三首·其三
作者：苏轼
朝代：宋
体裁：七言绝句

造物知吾久念归，似怜衰病不相违。风来震泽帆初饱，雨入松江水渐肥。
次韵沈长官三首·其二
作者：苏轼
朝代：宋
体裁：七言绝句

男婚已毕女将归，累尽身轻志莫违。闻道山中食无肉，玉池清水自生肥。
次韵法芝举旧诗
作者：苏轼
朝代：宋

春来何处不归鸿，非复羸牛踏旧踪。但愿老师真似月，谁家瓮里不相逢。
次韵法芝举旧诗一首
作者：苏轼
朝代：宋

春来何处不归鸿，非复羸牛踏旧踪。但愿老师心似月，谁家瓮里不相逢。
次韵法芝举旧诗一首
作者：苏轼
朝代：宋

春来何处不归鸿，非復羸牛踏旧踪。
但愿老师真似月，谁家瓮裏不相逢。
次韵滕元发许仲涂秦少游
作者：苏轼
朝代：宋

二公诗格老弥新，醉后狂吟许野人。
坐看青丘吞泽芥，自惭黄潦荐溪苹。
两邦旌纛光相照，十亩锄犁手自亲。
何似秦郎妙天下，明年献颂请东巡。
次韵滕元发许仲途秦少游
作者：苏轼
朝代：宋

二公诗格老弥新，醉后狂吟许野人。坐看青丘吞泽芥，自惭黄潦荐溪蘋。两邦旌纛光相照，十亩锄犁手自亲。何似秦郎妙天下，明年献颂请东巡。
次韵滕大夫三首 雪浪石 其一
作者：苏轼
朝代：宋

太行西来万马屯，势与岱岳争雄尊。
飞狐上党天下脊，半掩落日先黄昏。
削成山东二百郡，气压代北三家村。
千峰右卷矗牙帐，崩崖凿断开土门。
朅来城下作飞石，一礮惊落天骄魂。
承平百年烽燧冷，此物僵卧枯榆根。
画师争摹雪浪势，天工不见雷斧痕。
离堆四面绕江水，坐无蜀士谁与论。
老翁儿戏作飞雨，把酒坐看珠跳盆。
此身自幻孰非梦，故国山水聊心存。
次韵滕大夫三首 雪浪石 其二
作者：苏轼
朝代：宋

我顷三章乞越州，欲寻万壑看交流。
且凭造物开山骨，已见天吴出浪头。
履道凿池虽可致，玉川卷地若为收。
洛阳泉石今谁主，莫学痴人李与牛。
次韵滕大夫三首 雪浪石二首 其一
作者：苏轼
朝代：宋
体裁：古风

太行西来万马屯，势与岱岳争雄尊。飞狐上党天下脊，半掩落日先黄昏。削成山东二百郡，气压代北三家村。千峰右卷矗牙帐，崩崖凿断开土门。朅来城下作飞石，一炮惊落天骄魂。承平百年烽燧冷，此物僵卧枯榆根。画师争摹雪浪势，天工不见雷斧痕。离堆四面绕江水，坐无蜀士谁与论。老翁儿戏作飞雨，把酒坐看珠跳盆。此身自幻孰非梦，故国山水聊心存。
次韵滕大夫三首 雪浪石二首 其二
作者：苏轼
朝代：宋
体裁：七言律诗

我顷三章乞越州，欲寻万壑看交流。且凭造物开山骨，已见天吴出浪头。履道凿池虽可致，玉川卷地若为收。洛阳泉石今谁主？莫学痴人李与牛。
次韵滕大夫三首 雪浪石二首 其二
作者：苏轼
朝代：宋

我顷三章乞越州，欲寻万壑看交流。且凭造物开山骨，已见天吴出浪头。履道凿池虽可致，玉川卷地若为收。洛阳泉石今谁主？莫学痴人李与牛。壁立孤峰倚砚长，共疑沉水得顽苍。欲随楚客纫兰佩，谁信吴儿是木肠。山下曾逢化松石，玉中还有辟邪香。早知百和俱灰烬，未信人言弱胜刚。
次韵滕大夫三首·沉香石
作者：苏轼
朝代：宋
体裁：七言律诗

壁立孤峰倚砚长，共疑沉水得顽苍。欲随楚客纫兰佩，谁信吴儿是木肠。山下曾逢化松石，玉中还有辟邪香。早知百和俱灰烬，未信人言弱胜刚。
次韵潜师放鱼
作者：苏轼
朝代：宋

法师说法临泗水，无数天花随麈尾。劝将净业种西方，莫待梦中呼起起。哀哉若鱼竟坐口，远愧知几穆生醴。况逢孟简对卢仝，不怕校人欺子美。疲民尚作鱼尾赤，数罟未除吾颡泚。法师自有衣中珠，不用辛苦沙泥底。
次韵潜师放鱼
作者：苏轼
朝代：宋

法师说法临泗水，无数天花随麈尾。劝将净业种西方，莫待梦中呼起起。哀哉若鱼竟坐口，远愧知几穆生醴。况逢孟简对卢仝，不怕校人欺子美。疲民尚作鱼尾赤，数罟未除吾颡泚。法师自有衣中珠，不用辛苦泥沙底。
次韵潜师放鱼
作者：苏轼
朝代：宋

法师说法临泗水，无数天花随麈尾。
劝将浄业种西方，莫待梦中呼起起。
哀哉若鱼竟坐口，远愧知几穆生醴。
况逢孟简对卢仝，不怕校人欺子美。
疲民尚作鱼尾赤，数罟未除吾颡泚。
法师自有衣中珠，不用辛苦泥沙底。
次韵王仲至喜雪御筵
作者：苏轼
朝代：宋

三军喜气铄飞花，睡起空惊月在沙。未集骅骝金騕袅，故残鳷鹊玉横斜。偶还仗内身如寄，尚忆江南酒可赊。宣劝不多心自醉，强扶衰白拜君嘉。
次韵王仲至喜雪御筵
作者：苏轼
朝代：宋

三军喜气铄飞花，睡起空惊月在沙。
未集骅骝金騕褭，故残鳷鹊玉横斜。
偶还仗内身如寄，尚忆江南酒可赊。
宣劝不多心自醉，强扶衰白拜君嘉。
次韵王定国书丹元子宁极斋
作者：苏轼
朝代：宋

仙人与吾辈，寓迹同一尘。何曾五浆馈，但有争席人。宁极无常居，此斋自随身。人那识郗鉴，天不留封伦。误落世网中，俗物愁我神。先生忽扣户，夜呼祁孔宾。便欲随子去，著书未绝麟。愿挂神虎冠，往卜饮马邻。王郎濯纨绮，意与陋巷亲。南游苦不早，倘及莼鲈新。
次韵王定国书丹元子宁极斋
作者：苏轼
朝代：宋

仙人与吾辈，寓迹同一尘。
何曾五浆馈，但有争席人。
宁极无常居，此斋自随身。
人那识郗鑑，天不留封伦。
误落世网中，俗物愁我神。
先生忽扣户，夜呼祁孔宾。
便欲随子去，着书未绝麟。
愿挂神虎冠，往卜饮马邻。
王郎濯纨绮，意与陋巷亲。
南游苦不早，倘及莼鲈新。
次韵王定国会饮清虚堂
作者：苏轼
朝代：宋
体裁：七言律诗

何逊扬州又几年，官梅诗兴故依然。何人可复间季孟，与子不妨中圣贤。卜筑君方淮上郡，归心我已剑南川。此身正似蚕将老，更尽春光一再眠。
次韵王定国会饮清虚堂
作者：苏轼
朝代：宋

何逊扬州又几年，官梅诗兴故依然。
何人可復间季孟，与子不妨中圣贤。
卜筑君方淮上郡，归心我已剑南川。
此身正似蚕将老，更尽春光一再眠。
次韵王定国倅扬州
作者：苏轼
朝代：宋
体裁：七言律诗

此身江海寄天游，一落红尘不易收。未许相如还蜀道，空教何逊在扬州。又惊白酒催黄菊，尚喜朱颜映黑头。火急著书千古事，虞卿应未厌穷愁。
次韵王定国南迁回见寄
作者：苏轼
朝代：宋

土晕铜花蚀秋水，要须悍石相砻砥。十年冰蘖战膏粱，万里烟波濯纨绮。归来诗思转清激，百丈空潭数鲂鲤。逝将桂浦撷兰荪，不记槐堂收剑履。却思庾岭今何在，更说彭城真梦耳。君知先竭是甘井，我愿得全如苦李。妄心不复九回肠，至道终当三洗髓。广陵阳羡何足较，只有无何真我里。乐全老子今禅伯，掣电机锋不容拟。心通岂复问云何，印可聊须答如是。相逢为我话留滞，桃花春涨孤舟起。
次韵王定国南迁回见寄
作者：苏轼
朝代：宋

土晕铜花蚀秋水，要须悍石相砻砥。十年冰蘖战膏粱，万里烟波濯纨绮。归来诗思转清激，百丈空潭数鲂鲤。逝将桂浦撷兰荪，不记槐堂收剑履。却思庾岭今何在，更说彭城真梦耳。（来诗述彭城旧游。）君知先竭是甘井，我愿得全如苦李。妄心不复九回肠，至道终当三洗髓。广陵阳羡何足较，（余买田阳羡，来诗以为不如广陵。）只有无何真我里。乐全老子今禅伯，（谓张安道也，定国其婿。）掣电机锋不容拟。心通岂复问云何，印可聊须答如是。相逢为我话留滞，桃花春涨孤舟起。
次韵王定国南迁回见寄
作者：苏轼
朝代：宋

土晕铜花蚀秋水，要须悍石相砻砥。
十年冰蘗战膏粱，万里烟波濯纨绮。
归来诗思转清激，百丈空潭数鲂鲤。
逝将桂浦撷兰荪，不记槐堂收剑履。
却思庾岭今何在，更说彭城真梦耳。
君知先竭是甘井，我愿得全如苦李。
妄心不復九迴肠，至道终当三洗髓。
广陵阳羡何足较，只有无何真我里。
乐全老子今禅伯，掣电机锋不容拟。
心通岂復问云何，印可聊须答如是。
相逢为我话留滞，桃花春涨孤舟起。
次韵王定国得晋卿酒相留夜饮
作者：苏轼
朝代：宋

短衫压手气横秋，更着仙人紫绮裘。
使我有名全是酒，从他作病且忘忧。
诗无定律君应将，醉有真乡我可侯。
且倒余樽尽今夕，睡蛇已死不须鈎。
次韵王定国得晋卿酒相留夜饮
作者：苏轼
朝代：宋

短衫压手气横秋，更着仙人紫绮裘。
使我有名全是酒，従他作病且忘忧。
诗无定律君应将，醉有真乡我可侯。
且倒余樽尽今夕，睡蛇已死不须钩。
次韵王定国得晋卿酒相留夜饮
作者：苏轼
朝代：宋

短衫压手气横秋，更著仙人紫绮裘。使我有名全是酒，从他作病且忘忧。诗无定律君应将，醉有真乡我可侯。且倒馀樽尽今夕，睡蛇已死不须钩。
次韵王定国得晋卿酒相留夜饮
作者：苏轼
朝代：宋

短衫厌手气横秋，更著仙人紫绮裘。
使我有名全是酒，从他作病且忘忧。
诗无定律君应将，醉有真乡我可侯。
且倒余樽尽今夕，睡蛇已死不须钩。
次韵王定国得颍倅二首
作者：苏轼
朝代：宋

仙风入骨已凌云，秋水为文不受尘。一噫固应号地籁，余波犹足挂天绅。买牛但自捐三尺，射鼠何劳挽六钧。莫向百花潭上去，醉翁不见与谁春。滔滔四海我知津，每愧先生植杖芸。自少多言晚闻道，従今闭口不论文。滟翻白兽樽中酒，归煮青泥坊底芹。要识老僧无尽处，床前牛蚁不曾闻。
次韵王定国得颍倅二首
作者：苏轼
朝代：宋

仙风入骨已凌云，秋水为文不受尘。一噫固应号地籁，馀波犹足挂天绅。买牛但自捐三尺，射鼠何劳挽六钧。莫向百花潭上去，醉翁不见与谁亲。滔滔四海我知津，每愧先生植杖芸。自少多言晚闻道，从今闭口不论文。滟翻白兽樽中酒，归煮青泥坊底芹。要识老僧无尽处，床头牛蚁不曾闻。
次韵王定国得颍倅二首·其一
作者：苏轼
朝代：宋

仙风入骨已凌云，秋水为文不受尘。
一噫固应号地籁，余波犹足挂天绅。
买牛但自捐三尺，射鼠何劳挽六钧。
莫向百花潭上去，醉翁不见与谁亲。
次韵王定国得颍倅二首·其一
作者：苏轼
朝代：宋

仙风入骨已凌云，秋水为文不受尘。一噫固应号地籁，馀波犹足挂天绅。买牛但自捐三尺，射鼠何劳挽六钧。莫向百花潭上去，醉翁不见与谁亲。
次韵王定国得颍倅二首·其二
作者：苏轼
朝代：宋
体裁：七言律诗

滔滔四海我知津，每愧先生植杖芸。自少多言晚闻道，从今闭口不论文。滟翻白兽樽中酒，归煮青泥坊底芹。要识老僧无尽处，床头牛蚁不曾闻。
次韵王定国扬州倅
作者：苏轼
朝代：宋

此身江海寄天游，一落红尘不易收。
未许相如还蜀道，空教何逊在扬州。
又惊白酒催黄菊，尚喜朱颜映黑头。
火急着书千古事，虞卿应未厌穷愁。
次韵王定国谢韩子华过饮
作者：苏轼
朝代：宋

楚有孙叔敖，长城隐千里。哀哉练裙子，负薪蹑破履。岂无故交亲，逝去如覆水。不如老优孟，谈笑托谐美。世家不可恃，如倚折足几。祥符有贤相，手握天下砥。懿敏亦名公，三贵德爵齿。盖棺今几日，公子谁料理。谁要卿料理，欲说且止止。宅相开府公，久为苍生起。如何垂老别，冰盘馈苍耳。亲嫌妨鹗荐，相对发微泚。新诗如弹丸，脱手不移晷。我亦老宾客，苦语落纨绮。莫辞三上章，有道贫贱耻。
次韵王定国谢韩子华过饮
作者：苏轼
朝代：宋

楚有孙叔敖，长城隠千里。
哀哉练裙子，负薪蹑破履。
岂无故交亲，逝去如覆水。
不如老优孟，谈笑託谐美。
世家不可恃，如倚折足几。
祥符有贤相，手握天下砥。
懿敏亦名公，三贵德爵齿。
盖棺今几日，公子谁料理。
谁要卿料理，欲说且止止。
宅相开府公，久为苍生起。
如何垂老别，冰盘馈苍耳。
亲嫌妨鹗荐，相对发微泚。
新诗如弹丸，脱手不移晷。
我亦老宾客，苦语落纨绮。
莫辞三上章，有道贫贱耻。
次韵王定国马上见寄
作者：苏轼
朝代：宋

昨夜霜风入夹衣，晓来病骨更支离。
疏狂似我人谁顾，坎坷怜君志未移。
但恨不携桃叶女，尚能来趁菊花时。
南台二谢人无继，直恐君诗胜义熙。
次韵王定国马上见寄
作者：苏轼
朝代：宋

昨夜霜风入裌衣，晓来病骨更支离。疏狂似我人谁顾，坎坷怜君志未移。但恨不携桃叶女，尚能来趁菊花时。南台二谢人无继，直恐君诗胜义熙。
次韵王定国马上见寄
作者：苏轼
朝代：宋

昨夜霜风入裌衣，晓来病骨更支离。
疏狂似我人谁顾，坎轲怜君志未移。
但恨不携桃叶女，尚能来趁菊花时。
南台二谢无人继，直恐君诗胜义熙。
（二谢従宋武帝九日燕戏马台。
）
次韵王巩南迁初归二首
作者：苏轼
朝代：宋

问君谪南宾，野葛食几尺。逢人瘴发黄，入市胡眼碧。三年不易过，坐睨倚天壁。归来貌如故，妙语仍破镝。那能废诗酒，亦未妨禅寂。愿为尚书郎，还赐上方舄。江家旧池台，修竹围一尺。归来万事非，惟见秦淮碧。平生痛饮处，遗墨鸦栖壁。西来故父客，金印杂鸣镝。三槐老更茂，花絮春寂寂。中微未可料，家庙藏赤舄。
次韵王巩南迁初归二首·其一
作者：苏轼
朝代：宋

问君谪南宾，野葛食几尺。逢人瘴发黄，入市胡眼碧。三年不易过，坐睨倚天壁。归来貌如故，妙语仍破镝。那能废诗酒，亦未妨禅寂。愿为尚书郎，还赐上方舄。
次韵王巩南迁初归二首·其一
作者：苏轼
朝代：宋

问君谪南宾，野葛食几尺。
逢人瘴髮黄，入市胡眼碧。
三年不易过，坐睨倚天壁。
归来貌如故，妙语仍破镝。
那能废诗酒，亦未妨禅寂。
愿为尚书郎，还赐上方舄。
次韵王巩南迁初归二首·其二
作者：苏轼
朝代：宋
体裁：古风

江家旧池台，修竹围一尺。归来万事非，惟见秦淮碧。平生痛饮处，遗墨鸦栖壁。西来故父客，金印杂鸣镝。三槐老更茂，花絮春寂寂。中微未可料，家庙藏赤舄。
次韵王巩独眠
作者：苏轼
朝代：宋
体裁：古风

居士身心如槁木，旅馆孤眠体生粟。谁能相思琢白玉，服药千朝偿一宿。天寒日短银灯续，欲往从之车脱轴。何人吹断参差竹，泗水茫茫鸭头绿。
次韵王巩独眠
作者：苏轼
朝代：宋

居士身心如槁木，旅馆孤眠体生粟。谁能相思琢白玉，服药千朝偿一宿。天寒日短银灯续，欲往従之车脱轴。何人吹断参差竹，泗水茫茫鸭头绿。
次韵王巩留别
作者：苏轼
朝代：宋

去国已八年，故人今有谁。
当时交游内，未数蔡克儿。
岂无知我者，好爵半已縻。
争为东阁吏，不顾北山移。
公子表独立，与世颇异驰。
不辞千里远，成此一段奇。
蛾眉亦可怜，无奈思餠师。
无人伴客寝，惟有支床龟。
君归与何人，文字相娱嬉。
持此调张子，一笑当脱颐。
次韵王巩留别
作者：苏轼
朝代：宋

去国已八年，故人今有谁。
当时交游内，未数蔡克儿。
岂无知我者，好爵半已縻。
争为东阁吏，不顾北山移。
公子表独立，与世颇异驰。
不辞千里远，成此一段奇。
蛾眉亦可怜，无奈思饼师。
无人伴客寝，惟有支床龟。
君归与何人，文字相娱嬉。
持此调张子，一笑当脱颐。
次韵王巩留别
作者：苏轼
朝代：宋

去国已八年，故人今有谁？当时交游内，未数蔡克儿。岂无知我者，好爵半已縻。争为东阁吏，不顾北山移。公子表独立，与世颇异驰。不辞千里远，成此一段奇。蛾眉亦可怜，无奈思饼师。无人伴客寝，惟有支床龟。君归与何人，文字相娱嬉。持此调张子，一笑当脱颐。
次韵王巩颜復同泛舟
作者：苏轼
朝代：宋
体裁：七言律诗

沈郎清瘦不胜衣，边老便便带十围。躞蹀身轻山上走，欢呼船重醉中归。舞腰似雪金钗落，谈辩如云玉麈挥。忆在钱塘正如此，回头四十二年非。
次韵王廷老和张十七九日见寄
作者：苏轼
朝代：宋

霜叶投空雀啄篱，上楼筋力强扶持。对花把酒未甘老，膏面染须聊自欺。无事亦知君好饮，多才终恐世相縻。请看平日衔杯口，会有金椎为控颐。
次韵王廷老和张十七九日见寄二首
作者：苏轼
朝代：宋

霜叶投空雀啅篱，上楼筋力强扶持。对花把酒未甘老，膏面染须聊自欺。无事亦知君好饮，多才终恐世相縻。请看平日衔杯口，会有金椎为控颐。接果移花看补篱，腰镰手斧不妨持。上都新事长先到，老圃闲谈未易欺。酿酒闭门开社瓮，杀牛留客解耕縻。何时得见纤纤玉，右手持杯左捧颐。
次韵王廷老和张十七九日见寄二首·其一
作者：苏轼
朝代：宋

霜叶投空雀啅篱，上楼筋力强扶持。对花把酒未甘老，膏面染须聊自欺。无事亦知君好饮，多才终恐世相縻。请看平日衔杯口，会有金椎为控颐。
次韵王廷老和张十七九日见寄二首·其一
作者：苏轼
朝代：宋

霜叶投空雀啅篱，上楼筋力强扶持。
对花把酒未甘老，膏面染鬚聊自欺。
无事亦知君好饮，多才终恐世相縻。
请看平日衔杯口，会有金椎为控颐。
次韵王廷老和张十七九日见寄二首·其二
作者：苏轼
朝代：宋
体裁：七言律诗

接果移花看补篱，腰镰手斧不妨持。上都新事长先到，老圃闲谈未易欺。酿酒闭门开社瓮，杀牛留客解耕縻。何时得见纤纤玉，右手持杯左捧颐。
次韵王廷老退居见寄
作者：苏轼
朝代：宋

浪蕊浮花不辨春，归来方识岁寒人。回头自笑风波地，闭眼聊观梦幻身。北牖已安陶令榻，西风还避庾公尘。更搔短发东南望，试问今谁裹旧巾。
次韵王廷老退居见寄
作者：苏轼
朝代：宋

浪蕊浮花不辨春，归来方识岁寒人。回头自笑风波地，闭眼聊观梦幻身。北牖已安陶令榻，西风还避庾公尘。更搔短发东南望，试问今谁裹旧巾。接果移花看补篱，腰镰手斧不妨持。上都新事长先到，老圃闲谈未易欺。酿酒闭门开社瓮，杀牛留客解耕縻。何时得见纤纤玉，右手持杯左捧颐。
次韵王廷老退居见寄
作者：苏轼
朝代：宋

浪蕊浮花不辨春，归来方识岁寒人。
回头自笑风波地，闭眼聊观梦幻身。
北牖已安陶令榻，西风还避庾公尘。
更搔短髮东南望，试问今谁裹旧巾。
次韵王忠玉游虎丘绝句三首
作者：苏轼
朝代：宋

当年大白此相浮，老守娱宾得二丘。白发重来故人尽，空馀丛桂小山幽。青盖红旗映玉山，新诗小草落玄泉。风流使者人争看，知有真娘立道边。舞衫歌扇转头空，只有青山杳霭中。若共吴王斗百草，使君未敢借惊鸿。
次韵王忠玉游虎丘绝句三首
作者：苏轼
朝代：宋

当年大白此相浮，老守娱宾得二丘。（郡人有闾丘公。太守王规父尝云：不谒虎丘，即谒闾丘。规父，忠玉伯父也。）白发重来故人尽，空余丛桂小山幽。青盖红旗映玉山，新诗小草落玄泉。风流使者人争看，知有真娘立道边。（虎丘中路有真娘墓。）舞衣歌扇转头空，只有青山杳霭中。莫共吴王斗百草，使君未敢借惊鸿。
次韵王忠玉游虎丘绝句三首·其一
作者：苏轼
朝代：宋

当年大白此相浮，老守娱宾得二丘。白发重来故人尽，空馀丛桂小山幽。
次韵王忠玉游虎丘绝句三首·其一
作者：苏轼
朝代：宋

当年大白此相浮，老守娱宾得二丘。
白髮重来故人尽，空余丛桂小山幽。
次韵王忠玉游虎丘绝句三首·其三
作者：苏轼
朝代：宋

舞衫歌扇转头空，只有青山杳霭中。若共吴王斗百草，使君未敢借惊鸿。
次韵王忠玉游虎丘绝句三首·其三
作者：苏轼
朝代：宋

舞衫歌扇转头空，只有青山杳霭中。
若共吴王鬬百草，使君未敢借惊鸿。
次韵王忠玉游虎丘绝句三首·其二
作者：苏轼
朝代：宋
体裁：七言绝句

青盖红旗映玉山，新诗小草落玄泉。风流使者人争看，知有真娘立道边。
次韵王晋卿上元侍宴端门
作者：苏轼
朝代：宋

月上九门开，星河绕露台。
君方枕中梦，我亦化人来。
光动仙毬缒，香余步辇回。
相从穿万马，衰病若为陪。
次韵王晋卿上元侍宴端门
作者：苏轼
朝代：宋

月上九门开，星河绕露台。君方枕中梦，我亦化人来。光动仙毬缒，香馀步辇回。相从穿万马，衰病若为陪。
次韵王晋卿上元侍燕端门
作者：苏轼
朝代：宋

月上九门开，星河绕露台。君方枕中梦，我亦化人来。光动仙球缒，香余步辇回。相従穿万马，衰病若为陪。
次韵王晋卿奉诏押高丽宴射
作者：苏轼
朝代：宋
体裁：七言律诗

北苑传呼陛楯郎，东夷初识令君香。天山自可三箭取，海国何劳一苇杭。宣劝不辞金碗侧，醉归争看玉鞭长。锦囊诗草勤收拾，莫遣鸡林得夜光。
次韵王晋卿奉诏押高丽燕射
作者：苏轼
朝代：宋

北苑传呼陛楯郎，东夷初识令君香。天山自可三箭取，海国何劳一苇航。宣劝不辞金碗侧，醉归争看玉鞭长。锦囊诗草勤收拾，莫遣鸡林得夜光。
次韵王晋卿惠花栽栽所寓张退傅第中一首
作者：苏轼
朝代：宋

坐来念念失前人，共向空中寓一尘。
若问此花谁是主，天教闲客管青春。
次韵王晋卿惠花栽，栽所寓张退傅第中
作者：苏轼
朝代：宋

坐来念念失前人，共向空中寓一尘。若问此花谁是主？天教闲客管青春。
次韵王滁州见寄
作者：苏轼
朝代：宋
体裁：古风

斯人何似似春雨，歌舞农夫怨行路。君看永叔与元之，坎轲一生遭口语。两翁当年鬓未丝，玉堂挥翰手如飞。教得滁人解吟咏，至今里巷嘲轻肥。君家联翩尽卿相，独来坐啸溪山上。笑捐浮利一鸡肋，多取清名几熊掌。丈夫自重贵难售，两翁今与青山久。后来太守更风流，要伴前人作诗瘦。我倦承明苦求出，到处遗踪寻六一。凭君试与问琅邪，许我来游莫难色。
次韵王觌正言喜雪
作者：苏轼
朝代：宋

圣人与天通，有诏宽狱市。
好语夜喧街，湿云朝覆砌。
纷然退朝后，色映宫槐媚。
欲夸剪刻工，故上朱蓝袂。
我方执笔侍，未敢书上瑞。
君犹伏阁争，高论亦少慰。
霏霏止还作，盎盎风与气。
神龙久潜伏，一怒势必倍。
行当见三白，拜舞讙万岁。
归来饮君家，酣咏追既醉。
次韵王觌正言喜雪
作者：苏轼
朝代：宋

圣人与天通，有诏宽狱市。好语夜喧街，湿云朝覆砌。纷然退朝后，色映宫槐媚。欲夸剪刻工，故上朱蓝袂。我方执笔待，未敢书上瑞。君犹伏阁争，高论亦少慰。霏霏止还作，盎盎风与气。神龙久潜伏，一怒势必倍。行当见三白，拜舞欢万岁。归来饮君家，酣咏追既醉。
次韵王觌正言喜雪
作者：苏轼
朝代：宋

圣人与天通，有诏宽狱市。好语夜喧街，湿云朝覆砌。纷然退朝后，色映宫槐媚。欲誇剪刻工，故上朱蓝袂。我方执笔侍，未敢书上瑞。君犹伏阁争，高论亦少慰。霏霏止还作，盎盎风与气。神龙久潜伏，一怒势必倍。行当见三白，拜舞欢万岁。归来饮君家，酣咏追《既醉》。
次韵王诲夜坐
作者：苏轼
朝代：宋

爱君东阁能延客，顾我闲官不计员。
策杖频过如未厌，卜居相近岂辞迁。
莫将诗句惊摇落，渐喜樽罍省扑缘。
待约月明池上宿，夜深同看水中天。
次韵王诲夜坐
作者：苏轼
朝代：宋
体裁：七言律诗

爱君东阁能延客，顾我闲官不计员。策杖频过知未厌，卜居相近岂辞迁。莫将诗句惊摇落，渐喜樽罍省扑缘。待约月明池上宿，夜深同看水中天。
次韵王郁林
作者：苏轼
朝代：宋
体裁：七言律诗

晚途流落不堪言，海上春泥手自翻。汉使节空馀皓首，故侯瓜在有颓垣。平生多难非天意，此去残年尽主恩。误辱使君相抆拭，宁闻老鹤更乘轩。
次韵王郎子立风雨有感
作者：苏轼
朝代：宋

百年一俯仰，寒暑相主客。
稍增裘褐气，已觉团扇厄。
不烦计荣辱，此丧彼有获。
我琴终不败，无攫亦无醳。
后生不自牧，呻吟空挟策。
揠苗不待长，买菜苦求益。
此郎独静退，门外无行迹。
但恐陶渊明，每为饥所迫。
凄风弄衣结，小雪穿门席。
愿君付一笑，造物亦戏剧。
朝来赋云梦，笔落风雨疾。
为君裁春衫，高会开桂籍。
次韵王郎子立风雨有感
作者：苏轼
朝代：宋

百年一俯仰，寒暑相主客。稍增裘褐气，已觉团扇厄。不烦计荣辱，此丧彼有获。我琴终不败，无攫亦无醳。后生不自牧，呻吟空挟策。揠苗不待长，卖菜苦求益。此郎独静退，门外无行迹。但恐陶渊明，每为饥所迫。凄风弄衣结，小雪穿门席。愿君付一笑，造物亦戏剧。朝来赋云梦，笔落风雨疾。为君裁春衫，高会开桂籍。
次韵王郎子立风雨有感
作者：苏轼
朝代：宋

百年一俯仰，寒暑相主客。
稍增裘褐气，已觉团扇厄。
不烦计荣辱，此丧彼有获。
我琴终不败，无攫故无aa32。
后生不自牧，呻吟空挟策。
揠苗不待长，买菜苦求益。
此郎独静退，门外无行迹。
但恐陶渊明，每为饥所迫。
凄风弄衣结，小雪穿门席。
愿君付一笑，造物亦戏剧。
朝来赋云梦，笔落风雨疾。
为君裁春衫，高会开桂籍。
次韵王都尉偶得耳疾
作者：苏轼
朝代：宋

君知六凿皆为赘，我有一言能决疣。
病客巧闻床下蚁，痴人强觑棘端猴。
聪明不在根尘裏，药饵空为婢仆忧。
但试周郎看聋否，曲音小误已回头。
次韵王都尉偶得耳疾
作者：苏轼
朝代：宋
体裁：七言律诗

君知六凿皆为赘，我有一言能决疣。病客巧闻床下蚁，痴人强觑棘端猴。聪明不在根尘里，药饵空为婢仆忧。但试周郎看聋否，曲音小误已回头。
次韵王雄州还朝留别
作者：苏轼
朝代：宋

老李威名八十年，壁间精悍见遗颜。自闻出守风流似，稍觉承平气象还。但遣诗人歌《杕杜》，不妨侍女唱《阳关》。内朝接武知何日，白发羞归供奉班。
次韵王雄州还朝留别
作者：苏轼
朝代：宋

老李威名八十年，壁间精悍见遗颜。
自闻出守风流似，稍觉承平气象还。
但遣诗人歌杕杜，不妨侍女唱阳关。
内朝接武知何日，白髮羞归供奉班。
次韵王雄州还朝留别
作者：苏轼
朝代：宋

老李威名八十年，壁间精悍见遗颜。自闻出守风流似，稍觉承平气象还。但遣诗人歌杖杜，不妨侍女唱阳关。内朝接武知何日，白发羞归供奉班。
次韵王雄州送侍其泾州
作者：苏轼
朝代：宋
体裁：七言律诗

威声又数中兴年，二虏行当一矢联。闻道名城得真将，故应惊羽落空弦。追锋归去雄三卫，授钺重来定十连。别酒回头便陈迹，号呶端合发初筵。
次韵王震
作者：苏轼
朝代：宋

携文过我治平间，雾豹当时始一斑。闻道吹嘘借余论，故教流落得生还。清篇带月来霜夜，妙语先春发病颜。诗酒暮年犹足用，竹木高会许时攀。